ئەندامێكی سەركردایەتی یەكێتی: پارتی حزبێكی موفلیسە\nخەڵك ـ فەرهەنگ فەرەیدون\nسەبارەت بەو لێدوانانەی كە پارتی دیموكراتی كوردستان بەشێكی ئەندامانی یەكێتی بە خیانەتی 16ی ئۆكتۆبەر تۆمەتبار دەكەن، ئەندامێكی سەركردایەتی یەكێتی نیشتمانی كوردستان دەڵێت "پارتی حزبێكی موفلیسە".\nلە چاوپێكەوتنێكدا لەگەڵ (خەڵك)، د.جوان ئیحسان، ئەندامی سەركردایەتی یەكێتی نیشتمانی كوردستان رایدەگەیەنێت، كە ئەوان پێشنیاریان كردووە لە كۆتایی مانگی 1ی 2018 كۆنگرە بكرێت.\nسەبارەت بەو لێدوانانەی كە پارتی دیموكراتی كوردستان، بەشێكی ئەندامانی یەكێتی بە خیانەتی 16ی ئۆكتۆبەر تۆمەتبار دەكەن، وتی "پارتی حزبێكی موفلیسە" و ئاماژەی بەوەشكرد كە ئەوان نەیانویستووە پێشمەرگە شەهید ببێت لە پێناو مانەوەی كەسێك لە پۆستەكەی.\nخەڵك: دوای كۆچی دوایی سكرتێری گشتی یەكێتی، نەخۆشكەوتنی جێگری یەكەمی یەكێتی و دەستلەكار كێشانەوەی جێگری دووەم، ئایندەی حزبەكەتان بەرەو كوێ دەچێت؟\nد.جوان ئیحسان: لەكاتی نەخۆشكەوتنی مامەوە بۆشاییەكی گەورە دروست بوو، بەداخەوە ئەندامانی ئەنجومەنی سەركردایەتی و مەكتەبی سیاسی نەیانتوانی رێكخستنێكی وا بكەن كە كاریگەرییەكەی بەو شێوە زەقە دیار نەبێت.\nبەپێی پەیڕەوی ناوخۆ دوای سكرتێری گشتی، كاك كۆسرەت بەرپرسی یەكەمە، بەڵام بەڕێزیشیان بەهۆی نەخۆشییەوە دەبێت بۆ ماوەیەك پشوو وەربگرێت، لە پاش ئەویش كاك بەرهەمە كە وەك دەزانن نزیكەی 4 ساڵە لە كاری حزبی داوای لێبوردنی كردووە.\nدەسەڵاتی نێوان دوو كۆنگرە ئەنجومەنی سەركردایەتییە، بەڵام ئەو دەسەڵاتە لە ئێستادا لە حاڵەتی سڕبووندایە، لەبەر ئەوە ئێستا ئێمە وەك شەخسی یەكەمی حزب و كۆبوونەوەی ئەنجومەنی سەركردایەتی كێشەمان هەیە.\nخەڵك: بەڕێزتان باستان لەوەكرد كە دەسەڵات لە ئێستادا لای ئەنجومەنی سەركردایەتییە، بەڵام ماوەیەكی زۆری بەسەردا رۆشتووە و تا ئێستا ئێوە كۆنگرەتان نەكردووە، ئەو شەرعیەتە دەدەن بەخۆتان كە یەكێتی بەڕێوە ببەن؟\nد.جوان ئیحسان: بە دڵنیاییەوە نەخێر، خۆی شەرعیەت شتێكی وەزعییە، بەداخەوە لە رۆژهەڵاتی ناوەڕاست هەرهەموومان وادەردەكەوێت دیموكراسی خواز و مۆدێرنین، بەڵام هەموومان رەگ و ڕیشەی خێڵەكیمان هەر تێدایە، بەڕواڵەت جلی مۆدێرنمان لەبەردایە، بەڵام خۆمان هەر خێڵەكین، بە بەڵگەی ئەوەی خۆت باسی ئەوە دەكەی گۆڕانكاری لە دەسەڵات بە شێوەیەكی دیموكراسی و سەردەمیان ئەنجام بدرێت، بەڵام كە دێتە سەر ئەوەی خۆت دەست لە دەسەڵاتێك هەڵبگریت، رەگە خێڵەكییەكەت زاڵ دەبێت و دەتەوێت خۆت لەدەسەڵات بمێنیتەوە، ئەمەش لەناو یەكێتیدا بوونی هەیە.\nدەبوایە لە 31\_1\_2013، كۆنگرە ببەسترایە، بەپێی پەیڕەوی ناوخۆ ناتوانین ئێمە بڵێین %100 ئەو سەركردایەتییە شەرعیەتی هەیە، بەڵام كاروبارەكانی بردووە بەڕێوە و كارەكانی درێژە پێداوە.\nخەڵك: لەدواین كۆبوونەوەی ئەنجومەنی سەركردایەتی یەكێتی پێشنیاری ئەوەكرا كە لەبری مەكتەبی سیاسی دەستەیەكی بەڕێوەبردنی نوێ دیاری بكرێت تا كاتی كۆنگرە، كارەكانی پێكهێنانی ئەم دەستەیە بەكوێ گەیشت؟\nد.جوان ئیحسان: لەو كۆبوونەوەیەدا راپۆرتێكی هەڵسەنگاندن بۆ ئۆرگانەكانی یەكێتی خوێندرایەوە، بەحوكمی ئەوەی مەكتەبی سیاسیش ئۆرگانێكی حزبە، پێشنیاری ئەوە كرا كە دووبارە هەڵبژاردنی بۆ بكرێتەوە، ئەمە یەكەم خاڵی ئەو راپۆرتە بوو، لەدوای ئەوەی گفتوگۆیەكی زۆری لەسەركرا خرایە دەنگدانەوە و زۆرینە دەنگی بەو خاڵەدا، كەمینەش پەڵپیان گرت كە ئەمە پڕۆسەیەكی دیموكراسییە، خۆ زۆربەی زۆری ئەو هەڤاڵانە زۆر بەتوندی جەخت لەسەر دیموكراسیەت و دەستاودەست كردنی دەسەڵات دەكەن لە هەموو جومگەكانی دەسەڵاتی حزبی و حكومی، بەڵام بۆ ئەم پێشنیارە پێیان قبوڵ نەبوو هۆڵەكەیان بەجێهێشت و كۆبوونەوەكە بە كراوەی مایەوە، هەر بۆیە پێشنیاری دروستكردنی دەستەیەك لە بری مەكتەبی سیاسی دەنگدانی لەسەر نەكرا.\nئەندامانی مەكتەبی سیاسی بەشێكن لە ئەنجومەنی سەركردایەتی، رەنگە هەندێك لەو ئەندامانە پێیان خۆش بێت پێیان بووترێت ئەندامی مەكتەبی سیاسی، بەڵام خۆی لە راستیدا مەكتەبی سیاسی جێبەجێكاری كاری حزبییە و دەسەڵاتی بەرزتر نییە لە ئەنجومەنی سەركردایەتی.\nخەڵك: لەدوای ئەو پێشنیارەی ئێوەوە هەندێك لە ئەندامانی مەكتەبی سیاسی پێیان وابوو ئەوە پلانە بۆ ئەوەیە كە ئەوان دوور بخرێنەوە، ئێوە ئەوە مەبەستەكەتانە؟\nد.جوان ئیحسان: قەت بەو شێوەیە نییە، پێم سەیرە ئەوەی بڕوای بە گۆڕانكاری مادی و مەعنەوی نییە چۆن كاری حزبی دەكات، حزب بەواتای ئەوە دێت كە لەڕێگەی فەلسەفەیەكەوە گۆڕانكاری بكات لە كۆمەڵگە بەرەو باشتر، ئەم هەنگاوەشی كە نراوە مەبەست لێی تەنها باشتر كردنی بارودۆخی یەكێتییە، لەناو حزب و دەرەوەش باش دەزان كە ئێستا یەكێتی لەرووی ئۆرگانی و بڕیاری حزبییەوە لاوازە.\nیەكێتی لە ماوەی رابردوو كەوتە ژمارەیەك هەڵەی یەك لەدوای یەك، بۆ نمونە رێككەوتنی سیاسی گۆڕان تێڕوانینی سیاسی لەگەڵ پارتی و هێزە عیراقییەكان، بۆیە پێویستمان بە چاوپێداخشاندنەوە هەبوو، ئێمە باسی شەخسمان نەكردووە بە تەنهاو بەسی هەیئەتەكەمان كردووە، نەمانوتووە ئەو هەڤاڵانە ناتوانن جارێكی دیكە خۆیان هەڵبژێرنەوە، بە مانای ئەوەش نییە ئەوانەی خۆیان هەڵدەبژێرنەوە زۆر سەركەوتوو تر دەبن، هەڤاڵانی سەركردایەتی بە دەنگەكانیان یەكلاییان دەكردەوە كە چ هەیئەتێك دروست دەبێت، بۆنمونە من بڕوام بەوە نییە كە لەسەر ئەساسی جوگرافی مەكتەبی سیاسی هەڵبژێردرێتەوە یان لەسەر ئەساسی ئەوەی ئەمە ژنە یاخود پیاوە.\nخەڵك: ئێوە رەخنەی ئەوەتان لێدەگیرێت لەناوخۆتاندا چەند باڵێكتان هەیە و ئەو باڵانەش ئەوەندەی سەرقاڵی یەكتر شكاندن ئەوەندە هەوڵ بۆ پێشخستنی حزبەكەتان نادەن؟\nد.جوان ئیحسان: سەرەتا دەمەوێت ئەوە بڵێم كە من لەگەڵ هیچ تەكەتولێك نیم، كە دەنگیشم دا بە دواین پڕۆژە كە لەئەنجومەنی سەركردایەتی پێشكەش كرا من بەشدار نەبووم لە نوسینەوەیدا و تەنها پڕۆژەكەم بەدڵ بووە و پشتیوانی دەكەم.\nدروست بوونی یەكێتی لە بنەڕەتدا لە سێ چوار فەرع دروست بووە و هەر یەكەیان زیرەكتر و چالاكترن لەوەی دیكەیان، كێشەكە ئەوەیە ئەوانەی كە ئەم حزبەیان دروست كردووە زۆر وشیار و زۆر ورد بوون، جاری وا هەیە لەو حاڵەتەدا ئەمە ئەوەندەی كێشە دروست دەكات ئەوەندە كێشەكانی چارەسەر ناكات، حزبی سیاسی هەیە لە كوردستان سەركردایەتییەكەی بڕیاری هەڵە و بڕیاری راستیش بدات كادرەكانی هیچ قسەیەك ناكەن، ئەمە هەڵەیە، تۆ نەتوانی جوڵە لەناو كادرەكانت دروست بكەی، چۆن دەتوانی دوو رۆژی تر رووبەڕووی دوژمن ببیتەوە، كادرەكان فێربكرێن بۆ تۆ عەبد بن دوو رۆژی دیكە بۆ داگیركەریش بەهەمان شێوە دەبن.\nخەڵك: بەڵام سەركردە هەیە لەناو یەكێتی پارەیەكی زۆر خەرج دەكات بۆ ئەوەی لە تۆڕەكۆمەڵایەتییەكان سەركردەیەكی دیكەی یەكێتی بشكێنێت؟\nد.جوان ئیحسان: ئەم قسەیەی كە دەیكەم بەرپرسیارم لێی، ئەو سەركردەیەی ئەو كارە دەكات سەر لێشێواوە، ئەوە تەنها لە باند و مافیاكاندا شتی لەو شێوەیە بەكار دەهێنرێت، ئەم شێوازە لە دەرەوەی سیاسەت گونجاوە، بەڵام ئێمە لەناو یەكێتی فكرەیەكی سیاسی كۆیكردوینەتەوە، دەگونجێت رەخنەی سیاسی لە هەڤاڵێكم بگرم، ئەویش بە هەمان شێوە، كەسێك كە پلەیەكی حزبی هەبێت و رەخنەی حزبی بكاتە شەخسی و هەوڵی شكاندنی هەڤاڵەكەی بدات كارەساتە، چۆن دەبێت كەسێكی لەو شێوەیە كادر پەروەردە بكات، ئەو كەسەی كە ئەم كارانە بكات شڵەژانێكی دەرونی قورسی هەیە.\nخەڵك: هیچ كاتێك دیاری كراوە بۆ ئەنجامدانی كۆنگرە؟\nد.جوان ئیحسان: لە دواین كۆبوونەوەی ئەنجومەنی سەركردایەتی پێشنیازمان كردووە كە نەگاتە مانگی 2ی 2018، كۆنگرەی یەكێتی ببەسترێت، بەڵام نەگەیشتینە بڕیاری كۆتایی، نازانین هۆكارەكەی ئەوە بوو كە نەیانهێشت یان هەندێك لە هەڤاڵەكان تەحەمولی ئەوەیان نەكرد.\nخەڵك: كەی كۆبوونەوەی ئەنجومەنی سەركردایەتی یەكێتی ئەنجام دەدەن؟\nد.جوان ئیحسان: تائێستا نازانین كەی ئەو كۆبوونەوەیە ئەنجام دەدەین، من بەلامەوە گرنگ نییە چی دەبێت، بەڵام دەمەوێت لە كۆبوونەوەی ئەنجومەنی سەركردایەتی بڕیاری كۆنگرە بدرێت، حزبێك گەیشتبێتە ئاستی ئەوەی ئەنجامدانی كۆبوونەوەی سەركردایەتییەكەی بەلاوە قورس بێت، پێم وایە دەبێت كۆنگرە بڕیار بدات كە ئەم حزبە بەرەو كوێ دەچێت.\nخەڵك: پاش دواین كۆبوونەوەی ئەنجومەنی سەركردایەتی دەنگۆی ئەوە بڵاوكراوەتەوە كە بەرهەم ساڵح، دەگەڕێتەوە ناو یەكێتی، هەوڵەكان بۆ گەڕانەوەی ناوبراو بەكوێ گەیشتووە؟\nد.جوان ئیحسان: بەپێی پەیڕەوی ناوخۆ حزب سزاو پاداشتی كادرەكانی دەدات ئەوەش بەپێی دەسەڵاتی ئۆرگانی، لادان و دەركردنی ئەندامیش ئەوەندە ئاسان نییە لەناو حزبی سیاسیدا، پێویستە ئەندام بوون و لاچونیشی ئاسان نەبێت، كەسمان شەرعییەتی ئەوەمان نییە كە بڵێین فڵان كەس دەبێت دوور بخرێتەوە یان دەبێت نەمێنێت.\nد.بەرهەم بەپێی پەیڕەو پڕۆگرامی یەكێتی تا ئێستا جێگری دووەمی ئەو حزبەیە و خۆی خۆی بەخشیوە لە كارەكەی، بەڵام لە كۆبوونەوەی سەركردایەتی هێشتا بڕیار لەسەر ئەوە نەدراوە، دەسەڵاتی كاك بەرهەمیش دەسەڵاتێكی ئاسایی نییە بۆیە پێویستە هەندێك شت كۆنگرە یەكلایی بكاتەوە.\nهیچ كەسێك حەزناكات حزبەكەی بچوك و بێكاریگەری بێت، بەلای ئێمەوە رۆیشتنی هەرئەندامێك قورسە و پێویستمان بەوەیە بە خۆماندا بچینەوە بۆ ئەو ئەندامەی لێمان ڕۆشت؟، رۆیشتنی كاك بەرهەمیش كاریگەری دەبێت لەسەر یەكێتی و هەركەسێكیش بڵێت وانییە خۆی دەخەڵەتێنێت.\nدەڵێن كاك بەرهەم دەست لەكار كێشانەوەی پێشكەش كردووە، بەڵام ئێمە كەسمان ئەو دەست لەكار كێشانەوەیەمان نەدیوە، دەمەوێت ئەوەش بڵێم ئەو كەسانەی كە پشتیوانی ئەو پڕۆژە نوێیەی سەركردایەتی دەكەن، هەندێكیان لەوانەیە دۆستی كاك بەرهەم بن، هەشیانە رەنگە چوار ساڵبێت نەی دیبێت.\nخەڵك: بەڕێزتان لەم ماوەیەدا گفتوگۆت لەگەڵ كردووە؟\nد.جوان ئیحسان: ئەو خۆی باش دەزانێت من وەك كوڕێكی شارەكەم و گەڕەكەكەم كاك بەرهەمم خۆشدەوێت و ڕێزیشی دەگرم وەك سەركردەیەكی خۆم، بەڵام یەكێكم لەوانەی كە لەرووی دۆستایەتییەوە زۆر دوور بووین لەیەكەوە و دانیشتنی دووقۆڵیمان نەبووە، نە ئەو هەوڵیداوە و نە منیش هەوڵمداوە شارچێتی بكەین.\nخەڵك: بەڵام كاك بەرهەم حزبێكی نوێی دروست كردووە، ئەو رێگای خۆی گرتۆتە بەر دەكرێت ئێوە هەر سوربن لەسەر ئەوەی كام بەرهەم یەكێتییە؟\nد.جوان ئیحسان: بەپێی پەیڕەوی ناوخۆی یەكێتی ناگونجێت هیچ ئەندامێكی حزب ئەندامی حزبێكی دیكە بێت یان رەوتێكی نوێ دروست بكات، بەڵام بۆ سەركردایەتی یەكێتی بە روونی گفتوگۆت لەسەر ئەم بابەتە نەكردووە؟، بۆ لە ئەجێندای دوا كۆبوونەوەدا نەبووە؟، من سەركردایەتییەكەم ئەوەندە بە گەورە دەبینم كە بابەتێكی لەم شێوەیە باس بكات، دەڵێن كاك بەرهەم دەستی لەكار كێشاوەتەوە، كوا نامەی دەست لەكار كێشانەوەكەی؟ لە سەردەمێكداین كە دەبێت بە بەڵگە كار بكەین، تا ئێستا كەس ئەو بەڵگەی دەست لەكار كێشانەوەی كاك بەرهەمی نەدیوە.\nخەڵك: یەكێتی پشتیوانی ریفراندۆمی كرد، بەڵام هەندێك پێش ریفراندۆم و دوای ئەنجامدانیش پێیانوابوو كە ناكرێت یەكێتی پشتیوانی بكردایە، بەڕێزت بۆچوونت چییە؟\nد.جوان ئیحسان: هیچ جوڵانەوەیەك لە هەرێمی كوردستان دژی ریفراندۆم نەبوو، ئەوەشی كە هەبوو دەیوت نەخێر لە ئێستادا نەیدەوت نەخێر بۆ ریفراندۆم، لەوان بەولاوە هەموو حزبە سیاسییەكان وتوویانە بەڵێ بۆ ریفراندۆم.\nلەناو یەكێتی نیشتمانی كوردستان، تەنانەت لەناو بزوتنەوەی گۆڕانیش، كەسی وا هەبووە وتوویەتی نەخێر بۆ ریفراندۆم، تەنانەت لەناو پارتی دیموكراتی كوردستانیش بۆچوونی وا هەبووە و نەیانوێراوە دەری ببڕن.عەیبە بۆ بزوتنەوەیەكی سیاسی ئێستا بڵێت ئێمە دژی ریفراندۆم بووین، بەلاغی كۆتایی هەموو حزبە سیاسییەكان پشتیوانی ریفراندۆم بووە.\nبڕیاری ئەنجامدانی ریفراندۆم لە كاتەكەیدا هەڵە بوو، نەتوانرا وەك پێویست دیراسە بكرێت، ئێمە لە ناو حزبە سیاسییەكان و هەرێمی كوردستانیش كێشەی ئەوەمان لەگەڵ ئەقڵە سیاسییە كلاسیكەكان ئەوەیە كە گاڵتەیان بە دیراسە دێت، هەركەسێكیش دەڵێت دیراسە كراوە و كاتەكەی باشە پێم باشە واز لە سیاسەت كردن بهێنێت.\nخەڵك: لەدوای ئەنجامدانی ریفراندۆم رووداوەكانی 16ی ئۆكتۆبەر دێتە ناوەوە، بەشێك لە ئەندامانی حزبەكەی ئێوەش بە خیانەتكردن تۆمەتبار كراون و دەڵێن لەگەڵ ئێران و بەغدا رێككەوتوون، 16ی ئۆكتۆبەر خیانەتێكە بۆ یەكێتی؟\nد.جوان ئیحسان: رۆژانی 25\_9 و 16\_10، دوو رووداوی جەرگ بڕ روویدا، لەنێوان ئەم دوو رووداوەشدا چەند رووداوێكی تر روویدا وەك داخستنی فڕۆكەخانە و سنورەكان، شەڕكەوتە ناو ماڵی حزبەكان و نێوان حزبەكان، بەڵام بەهۆی گەورەیی ئەو دوو رووداوە ئەمانەی نێوانیان ئەوەندە دەنگدانەوەی نەبوو، لە دوای 25\_9 دەكرا سەركردایەتی سیاسی كورد كۆنتڕۆڵی بارودۆخەكەی بكردایەو نەیهێشتایە رووداوەكان بگەنە ئەو ئاستە.\nتۆمەتباركردنی یەكێتی بەخیانەت كاری لایەنێكی موفلیسە، ئەویش پارتی دیموكراتی كوردستانە، من لە مەیدانی شەڕدا نەبووم تا بڵێم ئاگام لە وردو درشتی پلانەكانە، بەڵام پێویستە بە ئەقڵ بیر بكەینەوە، ئەوان خۆیان پێش 25\_9 دەیانوت ئەو رووداوانە روودەدەن، ئەی چۆن گروپێكی خیانەتكاری ناو یەكێتی ئەم سیناریۆیەی دروست كرد؟.\nكورد سنوری خۆی هەبووە، ئەو سنورانەی تێپەڕاندووە و چۆتە ناوچەیەكەوە كە پێی دەڵێن كێشەلەسەر، ئێمە كردومانە بە پارتی و یەكێتیشەوە ئیتر بۆ ئینكاری لێ بكەین، ئەگەر ئەو ناوچانە %95 كورد بێت، ئێمە نەمانتوانیوە جێگیری بكەین.\nیەكێتی نەیهێشتووە بە كوشتنی كوڕی خەڵكی دەسەڵاتی كەسێك بەهێز بكات، روونە بچن سەیری جەستەی پێشمەرگە شەهیدەكان بكەن بە چ چەكێك لێیان دراوە و سەیری توانای پێشمەرگە بكەن، كە لە ئاسمان و لەسەر زەوی پشتیوانی لێناكرێت، خۆ ئەو پێشمەرگانە نەدۆزراونەتەوە، ئەوان راستدەكەن لە یەك رووەوە خیانەتكراوە، ئەویش ئەوە بووە كە ژمارەیەكی زۆر پێشمەرگە نەدراوە بە كوشت لە پێناوی ئەوەی كەسێك لە دەسەڵات بمێنێتەوە.\nخەڵك: بەڵام خۆ جێگری یەكەمی سكرتێری گشتی و بەرپرسی دەستەی كارگێڕی دوای رووداوەكانی 16ی ئۆكتۆبەر لە دوو راگەیاندراوی جیادا باسیان لەوە كردووە كە هەندێك كەس رێككەوتنی سیاسیان كردووە و تەنانەت بە كاڵفامی سیاسی ناوبراون؟\nد.جوان ئیحسان: ئەوە ململانێی نێوان جیلەكانە، بەقسەی هەندێك كەسیش بێت ئەوانەشی لە دوا كۆبوونەوە ئەنجومەنی سەركردایەتی دەنگیان بەو بڕیارە داوە هەر كاڵفامن، ئەوانە پێیان وایە كاتێك كە من دوو رۆژ یان سێ رۆژ لە تۆ گەورەتر بووم، یان لە پێش تۆوە هاتبێتمە ناو خەباتی سیاسییەوە، كەواتە لە تۆ زاناترم و دەبێت كە من قسەمكرد تۆ بووەستی، بەڵام ئەمە لەناو حزبی سیاسی ناخوات و ئەوە ململانێی فیكرییە.\nخەڵك: بڕیاربوو یەكێتی لیژنەیەك پێكبهێنێ بۆ لێكۆڵینەوە لە رووداوەكانی 16ی ئۆكتۆبەر، كارەكانی بەكوێ گەیشت؟\nد. جوان ئیحسان: ئێمە تەنها بیستومانە كە لیژنەیەكی لەو شێوەیە دروست دەكرێت، ناشزانم كێ ئەندامی ئەو لیژنەیەیە.\nخەڵك: بە گشتی قسەكانت ئومێدی پێوە دیارە، پێتوایە لە ئایندەدا چاكسازی لەناو یەكێتی بكرێت؟\nد.جوان ئیحسان: بەڵی پێموایە لەناو یەكێتی نیشتمانی كوردستان چاكسازی ئەنجام دەدرێت و دەشبێتە هۆی چاكسازی لە هەرێمی كوردستان، ئەگەر ئێمە ئەو چاكسازییە نەكەین كەواتە بۆ هەین.\nبەداخەوە كاری كەسی هەندێك لە سەركردەكان ئێمەشی ناشرین كردووە، سیاسەت كردن هەست و داتاو جورئەتە لە بڕیاردان، ئەوە نییە كە ئەوان لێی تێگەیشتوون كە دەبێت دیوەخانت هەبێت و یان ئەوەندە بڕە پارەت هەبێت، كە كاری سیاسیت كرد نابێت چاوەڕێی كامێرای راگەیاندنەكان بكەی دەرت بخات، بڵاوی بكەیتەوە كە كەمپینێكی هاوكاریم بۆ فڵان شوێن كردووە و كۆڕێكم كردووە لەسەر فڵان چەمكی دیموكراسی، بەڵكو دەبێت لەناوخۆتدا چاكسازی بكەیت و چاكسازی لەناختدا رەسەن و ئەسیل بێت و رۆژانە مومارەسەی بكەیت.\nخەڵك: پێتوایە لە هەڵبژاردنەكاندا دەنگەكانی حزبەكەت زیاد بكات؟\nد.جوان ئیحسان: من لەسەر ئەساسی زانیار قسەدەكەم، دەبێت دەزگای هەڵبژاردنی حزبەكەم پێم بڵێت كە لەناو خەڵك بارودۆخم چۆنە ئەوسا بڕیار بدەم.\nخەڵك: بەڵام لە ساڵی 2009 ئەو دەزگایەی كە بەڕێزتان باسی دەكەن كەوتە هەڵەوە، پێتان وانییە كە ئەم جارەش تووشی هەمان هەڵە دەبنەوە؟\nد.جوان ئیحسان: ئێستاو 2009 جیاوازە، ئەو دەزگایە باش كاردەكەن و كادرەكانی زۆر ماندوون، بەڵام خوێندنەوە لەسەر بنەمایەكی زۆر ورد دەبێت، من نازانم ئەوان چی دەخەنە بەردەستم بۆ ئەوەی من بەپێی ئەو داتایەی ئەوان قسەی خۆم بكەم.\nئێمە كە پێماندەڵێن سەركردەی ناكلاسیكی، رۆژانە ژیانی خۆمان دەكەین و دەچینە بازاڕ و شوێنە گشتییەكان و تەنها لەناو حزبدا پلەیەكمان هەیە و لە دەرەوە هاوڵاتییەكی ئاسایین، كە دەشچینە ناو خەڵك و ئەوەشی كە دەیبیستین بارودۆخی حزبەكەی خۆمان بەدڵ نییە.\n3923 جار بینراوە\nكۆمسیۆنی هەڵبژاردنەكان دەنگدانی 1021 وێستگەی لە عێراق‌و هەرێمی كوردستان‌و دەرەوە هەڵوەشاندەوە\nنرخی كارەبای مۆلیدە ئەهلییەكان بۆ مانگی رابردوو دیاری كرا\nزیوریخ گرانترین و قاھیرە ھەرزانترین شاری جیھانن\nوته‌بێژى هاوپه‌یمانی بۆ دیموكراسى و دادپه‌روه‌ری: فۆڕمی حكومڕانی هه‌رێم شكستیخوارد و كۆتایی هات\nعەدنانی حەمەی مینا: تا ئێستا بەرهەم ساڵح یەكێتییە


دووكان و حه‌دیسه گه‌یشتنه ڕیزی یانه نایابه‌كانی عێراق\nدوایی سه‌ركه‌وتنه یه‌ك له دوای یه‌كه‌كانی ، تیپی باله‌ی یانه‌ی وه‌رزشی دووكان خۆیان گه‌یانده خولی نایابی باله‌ی یانه‌كانی عێراق .\nله شاری به‌غداد و له نێو هۆڵی شه‌عبی نێو ده‌وڵه‌تی یارییه‌كانی قۆناغی چوار گۆشه‌ی زێڕینی خولی پله یه‌كی باله‌ی یانه‌كانی عێراق ئه‌نجام دراو تێیداو دوایی سه‌ركه‌وتنی هه‌ردوو یانه‌كانی دووكان و حه‌دیسه ئه‌و دوو یانه‌یه بلیتی گه‌یشتن به ڕیزی یانه نایابه‌كانی عێراق یان بڕی .\nله یه‌كه‌م یاری دا و به یاریه‌كی به‌هێز یانه‌ی دووكان ڕوبه‌ڕوی یانه‌ی ڕه‌بیعه بونه‌وه و توانیان به ئه‌نجامی سێ گێمی یه‌كلایه‌نه بردنه‌وه به‌ده‌ست بهێنن و به‌و ئه‌نجامه‌ش دووكان بووه یه‌كه‌م یانه‌ی گه‌یشتوو به خولی نایابی باله‌ی یانه‌كانی عێراق ئه‌وه‌ش بۆ یه‌كه‌م جار له مێژووی وه‌رزشی یانه‌كه .\nئه‌مه‌و دووه‌م یاری له نێوان یانه‌كانی حه‌دیسه و المدینه به‌ڕێوه چوو ئه‌نجامی ئه‌و یاریه‌ش به سێ گێمی بێ وه‌لاَم بۆ یانه‌ی حه‌دیسه به كۆتاهات و بووه دووه‌م یانه‌ی گه‌یشتوو به ڕیزی یانه نایابه‌كانی عێراق .\nبڕیاره كاتژمێر 1:00 ی پاش نیوه‌ڕۆی ڕۆژی سێ شه‌ممه 1 / 12 / 2020 و له شاری به‌غداد ، یه‌كێتی ناوه‌ندی باله‌ی عێراق كۆبونه‌وه‌ی هونه‌ری بۆ به‌ڕێوه چوونی یاریه‌كانی خولی نایابی باله‌ی یانه‌كانی عێراق ئه‌نجام بدات كه چاوه‌ڕوان ده‌كرێت له 12 تا 14 یانه به‌شداری تێیدا بكه‌ن .


کۆمسیۆن پێشنیارى کردوە.. ئەگەرەکانى دواخستنى هەڵبژاردنى پێشوەختە بەهێزتر دەبێت\n14/01/2021 257 جار خوێندراوه‌ته‌وه\nجارێکى دیکە دەنگۆی دواخستنى هەڵبژاردنەکانى عێراق بڵاودەبێتەوەو پەرلەمانتارێکیش دەڵێت، ئامادەکارى بۆ هەلبژاردن نەکراوە.\nبەپێی ئەو زانیاریانەى کە ئەمشەو لەبەغداوە دەست شارپرێس کەوتووە کۆمسیۆنى هەڵبژاردنەکانى عێراق رایگەیاندوە، چەند کێشەو بەربەستێک لەبەردەمیانە بۆ بەرێوەچوونى هەڵبژاردنى پێشوەختە، بۆیە داوایان کردوە هەڵبژاردن دوا بخرێت.\nزانیارییەکان باس لەوە دەکەن کە کۆمسیۆن رایگەیاندوە کە ئەوەندە کاتیان لەبەردەم دا نییە بتوانن لەماوەى ئەو شەش مانگەدا ئامادەکاریەکانى هەلبژاردن تەواو بکەن.\nهەروەها کۆمسیۆن لە کۆبوونەوەى سێ سەرۆکایەتیەکەدا ئەو پێشنیارەى کردوە کە هەڵبژاردن بۆ کۆتایی ئەمساڵ دوابخرێت، بیانووەکەشى نەبوونى کاتی پێویست و هاوکات بەردەوامى پەرلەمان لە ئەرکەکانى خۆی و لەگەڵ ئەوەشدا گرفتى تەکنیکى لەوانە چۆنیەتى دەنگدان و جیاکردنەوەى دەنگەکان کە تائێستا یەکلایی نەکراوەتەوە.\nلەلایەکى دیکەوە ڤیان سەبری، سەرۆکی فراکسیۆنی پارتی لە پەرلەمانی عێراق بە کەناڵى رووداوی راگەیاندوە، بڕیاردراوە بە دواخستنی هەڵبژاردنی پەرلەمانی عێراق بۆ دوای مانگی ئەیلوولی 2021. گوتەبێژی کۆمیسیۆنی باڵای سەربەخۆی هەڵبژاردنەکانی عێراقیش دەڵێت، هیچ بڕیارێکیان لەبارەی دواخستنی هەڵبژاردن بەدەست نەگەیشتووە.\nهەر لەسەر ئەو پرسە موسەنا ئەمین پەرلەمانتارى یەکگرتوو لە پەرلەمانى عێراق جەختیکردەوە، زۆر قورسە هەڵبژاردنى پێشوەخت لەو وادەیەى بۆ دیاریکراوە بەڕێوە بچێت، چونکە نە کۆمسیۆن ئامادەکارى کردوە و کوتەلەکانى پەرلەمان لەسەر وادەیەک رێککەوتوون.\nساڵى رابردوو مستەفا کازمى رۆژى 6/6/2021ی بۆ هەڵبژاردنى پێشوەختە دیاری کردبوو، بەڵام تا ئەم ساتەش هیچ لایەنێک ئەو رۆژەى پەسند نەکردوەو داواى دواخستنى دەکەن.\nبەپێی دەستوری عێراق بۆ بەرێوەچوونى هەلبژاردنى پێشوەخت دەبێت پەرلەمان خۆى هەڵوەشێنێتەوەو کۆتایی بەکارەکانى خۆی بهێنێت لەدواى هەڵوەشانەوەى پەرلەمان لەماوەى ٦٠ رۆژدا هەڵبژاردن بکرێت.\nهاوکات بەختیار شاوێس ئەندامى پەرلەمانى عێراق لە فراکسیۆنى یەکێتى رایگەیاند" هەڵبژاردنی عیراق بۆ دوای مانگی نۆ دواخرا کاتی خۆی وتمان هێزە عێراقیەکان لەگەڵ هەڵبژاردن نین ، تەنها بۆچەواشەکاری و فریودانی شەقام باسی هەڵبژاردن دەکەن".\nئاماژەى بەوەشکردوە، ئێستا کەهەرسێ سەرۆکایەتیەکە و کۆمسیۆن بەشێوەیەکی (لاستیکى) دەڵێن بۆ دوای مانگی نۆ بەوتەى خۆشى ئەمە خۆدزینەوەیە لەئەنجامدانی هەڵبژاردنێکی پاک و بێگەرد کە دەستاودەستکردنی دەسەڵاتی لێوە بەرهەم بێت، ئەگەرنا بۆچی ڕۆژەکەیان دیاری نەکردوە.


�ۆ���� �ۆ ���ۆ� ������� �ێ�ڤ� ���� �ۆ ��������� ����ڕۆ���� ��� ����� ���ۆ�ێ ��������ێ ����� �ۆ���� � �������� ������������ �ۆ ���ۆ�ێ ���ێ�� ��������ێ ������� ������� ������ � �ێ ����ێ ����� �� �ێ��ێ������� ��ڤ���� �������������������� ��ێ �������ێ �� ���� ��� � ��� �ێ �ێ�ڤ� ���� �ۆ ��������� �����ۆ���� ��� �ۆ ������� ���.\n���ۆ� ������� ���� �ێ����� � �ۆ� ����� ������ێ ���� �ێ ��������ێ � ���ێ�ێ �ѡ � ��ڤ������ێ�� ������ �ێ������ ���������������� �ۆ � ������������ێ ���� ������ێ ��������ێ � ���ێ�ێ��� �ǐ����ϡ �������� ����� ��� � ��������ێ ��� � ���� �ǐ���ێ� ��� ���� ���ۆ�� ��������ێ ���� � ������ ���ێ ���� ���� ������� ��ۆ � ��������� ����� �����.\n������ێ ����ێ ������� ������ � �ێ ����ێ �� �� ��� �ێ ���ڤێ ��� ��������ێ ��������� ��э�ڤ � ���ێ�� ��������ێ ����ʡ ������� ��� � �ۆ �� ����� �������ێ �������ۆ �ێ ڤ坐������� ������ێ ��ڤ�ۆ�� ��������ێ � �ێ���� �������� �ێ���� � ���ێ�ێ� ��ڤ��� ���� � ��������ێ ���� ��� � �ێ��� ���ʡ ������� � �����ێ �� ������ ���ǎ��� �� �����ێ �� ϐ�� �������� ������ � ���ۆ���� �����.\n���ۆ� ������� ���ۆ����� � ������������� ����� ���� �����ێ ���� �ێ ������� � ���ێ�ێ �� � ��ڤ� ��������ێ ��� �ۆ����� �� �ۆ ����ʡ ������� �����ڤ��� �ۆ �ۆ ��ڤ���� � ���������� �������� � �ێ��ڤێ �������� ���ێ� �� � �ێ���� ��ێ����� ��������ێ� ��ڤ���� ������������.\n���ۆ� ������� ������� �ǐ����ϡ ������� ����������� ������ ������� � ���ێ�� ��������ێ ��ێ ���ێ� ����� � ���������� ����ێ ��������ێ ��.\n� �������ێ ��ڤ� �����ێ �����ێ ������� �������� ���ۆ� �ۆ���� � ���ۆ� ������� �����ϡ �ێ�� �ۆ���� ����ێ� � �ێ�ڤ� ������ێ �ۆ ��������� �����ۆ���� ��� �ۆ ������� ���坡 ������� ��������� �� �ێ��ێ������� ��ڤ���� ����� ������� ��ێ �������� �����ێ ����.


ئێف سی سیندێی - Soccer - Yariga - Results, fixtures, tables and statistics\nئێف سی سیندێی\nئادێلاید یونایتد بریسبان ڕۆڕ سێنتراڵ کۆست مارینێرز مێلبۆڕن هاڕتس مێلبۆرن ڤیکتۆری نیوکاسڵ جێتس پێرس گلۆری سیندێی وێلینگتۆن فۆینیکس وێستێرن سیدنی واندێرێرز\n15/08/18 سیندێی 1 - 1 بریسبان ڕۆڕ زانیاری زیاتر لەسەر ئەم یارییە\n21/08/18 Cairns 1 - 2 سیندێی بینینی ڕووداوەکان زانیاری زیاتر لەسەر ئەم یارییە\n19/09/18 Avondale E 2 - 4 E سیندێی بینینی ڕووداوەکان زانیاری زیاتر لەسەر ئەم یارییە\n06/10/18 وێستێرن سیدنی واند… 0 - 3 سیندێی بینینی ڕووداوەکان زانیاری زیاتر لەسەر ئەم یارییە\n19/10/18 ئادێلاید یونایتد 1 - 1 سیندێی بینینی ڕووداوەکان زانیاری زیاتر لەسەر ئەم یارییە\n27/10/18 سیندێی 10 : 50 وێستێرن سیدنی واند… زانیاری زیاتر لەسەر ئەم یارییە\n30/10/18 ئادێلاید یونایتد 09 : 30 سیندێی زانیاری زیاتر لەسەر ئەم یارییە\n02/11/18 مێلبۆڕن هاڕتس 09 : 50 سیندێی زانیاری زیاتر لەسەر ئەم یارییە\n10/11/18 نیوکاسڵ جێتس 09 : 50 سیندێی زانیاری زیاتر لەسەر ئەم یارییە\n25/11/18 سیندێی 07 : 00 مێلبۆرن ڤیکتۆری زانیاری زیاتر لەسەر ئەم یارییە\n2018/2019 2017/2018 2016/2017 2015/2016 2014/2015 2013/2014 2012/2013 2011/2012 2010/2011 2009/2010 2018 2017 2016 2015 2014 2018 2016 2011 2007 2018 2017 2016 2015 2014\nT. Heward-Belle 21 years old 0 0\nA. Redmayne 29 years old 1 0\nA. Calver 22 years old 0 0\nJ. King 17 years old 0 0\nJ. van der Linden 28 years old 1 0\nA. Wilkinson 34 years old 1 0\nم. زولۆ 30 years old 1 0\nJ. Brillante 25 years old 1 0\nس. دی یۆنگ 29 years old 1 0\nD. De Silva 21 years old 0 0\nC. Devlin 20 years old 0 0\nم. نینکۆڤیج 33 years old 1 0\nB. O'Neill 24 years old 1 0\nP. Retre 25 years old 0 0\nJ. Skotadis 18 years old 0 0\nR. Teague 16 years old 0 0\nئە. بڕۆسکوی 35 years old 1 0\nئا.لی فۆندرێ 31 years old 1 1\nC. Ngoy 21 years old 1 0\nM. Tilio 17 years old 0 0\nخولی ئوستورالیا ئوسترالیا 3\nOFC Champions League ئۆقیانووسیا 1\n4 بریسبان ڕۆڕ 1 +0 1\n5 سێنتراڵ کۆست مارینێرز 1 +0 1\n6 سیندێی 1 +0 1\n8 وێستێرن سیدنی واند… 0 +0 0


د. کامەران بەرواری: هێرشی سەر گەریلا هەنگاوێکی مەترسیدارە بۆ هەڵگیرسانی شەڕ – کوردی – RojNews.News\nد. کامەران بەرواری: هێرشی سەر گەریلا هەنگاوێکی مەترسیدارە بۆ هەڵگیرسانی شەڕ\n30/07/2021 - 3:21:57 pm\nدکتور کامەران بەرواری سیاسەتمەدار و ئەکادمیسیەنی کورد دەڵێت: ئەگەر ئەو زانیاریانەی شەهیدبوون یا بەدیل گرتنی گەریلاکانی هەپەگە ڕاستبن، ئەمە دەبێتە هەنگاوێکی مەترسیدار بۆ هەڵگیرساندنی ئاگری شەڕی کورد و کورد پێیوایە، ئەم کردەوەیە زۆر مەترسیدارە و داهاتووی باشوری کوردستان دەخاتە مەترسیەوە و بە پێویستی دەزانێت، باشوری کوردستان گوێ لە ڕاگەیەندراوەکانی قارەیلان و هەپەگە بگرن.\nکامەران بەرواری ئاکدمیسیەن و سیاسەتمەدای بەئەزموونی کورد لەسەر هەوڵەکانی پەدەکە بۆ گەماڕۆدانی هەرێمەکانی گەریلا، مەترسییەکانی ئەو کردەوانە لەسەر هەموو کورد و بەتایبەت دەستکەوتەکانی باشووری کوردستان، گفتوگۆیەکی لەگەڵ ئاژانسی ڕۆژنیوز ئەنجامدا و چەند داواکاریی ئاراستەی خەڵک باشووری کوردستان کرد.\n“بردنی هێز بۆ زینی وەرتێ هەڵە بوو”\nدکتور کامەران بەرواری ، باسلەوە دەکات، هەوڵەکانی پەدەکە بۆ گەماڕۆدانی هەرێمەکانی گەریلا لە کاتی گواستنەوەی هێز بۆ زینێ وەرتێوە دەستیپێکردووە و وتی: ئەو ڕووداوانەی کە ئێستا دێنە ئاراوە هەموویان پێوەندییان بە هەنگاوەکەی زینێ وەرتێوە هەیە، ئەو هەنگاوە زۆر هەڵە بوو، لە ژێر ناوی کۆرۆنا بێت یان هەر ناوێکی دیکە، ئەگەر هەرێمی کوردستان پێویستی نەبێت، گواستنەوەی هێز هەڵەیە، لە سەرەتای دروستبوونی حکوومەتی هەرێمی کوردستانەوە تا ئێستا هیچ کێشەیەک لەوهەرێمەدا ڕووبەڕووی حکوومەت نەبووتەوە، زینی وەرتێ سەرەتایەک بوو تا بزانن هەڵوێستی گەریلا لە بەرامبەر گرتنی هەرێمەکانی چییە، ئەم کردەوەیە زۆر مەترسیدارەو داهاتووی کوردستان و بەگشتی خەڵک، حکوومەت و تەنانەت لایەنە سیاسییەکانیش دەکەونە ژێر کاریگێڕیی.\n“هێرش بۆ سەر گەریلا تاوانە”\nسەبارەت بە ڕاگەیەندراوەکەی هەپەگە لەسەر دیار نەبوونی گروپە گەریلاکە و ئەگەری شەهیدکردنیان لەلایەن پەدەکەوە دەڵێت: هێرش بردن بۆ سەر گەریلا تاوانە، نابێت نە گەریلا هێرش بکاتە سەر پێشمەرگە و نەش پێشمەرگە هێرش بکاتە سەر گەریلا، شوێنی گەریلا لە باشووری کوردستاندا دیارە و هەر هێزێک لە هەرێمی خۆی دەمینێتەوە، ئەگەر شەهیدبوونی ئەو گەریلایانە ڕاست بێت و هەندێکیشیان دیل گیرابن ئەو بابەتە دەبێتە هەنگاوێکی زۆر مەترسیدار، بەم شێوەیە داواکاریەکانی دەوڵەتی تورک پێکدێت، لە شەڕی زاپەوە تا ئێستا تورکیا هەوڵ دەدات شەڕی براکوژی دروست بکات و ئەم کردەوەیە دەبێتە نیشانەی دەستپێکردنی ئەو شەڕە.\n“باشوور بەو مەترسییە دەزانێت بەڵام…”\nجەختدەکاتەوە، کە سەرەڕای هەوڵدانەکان بەڵام هێشتا هەر مەترسییەکان شەڕ بەردەوامن و تا ئێستا ئەم مەترسییە بەردەوامە، بەڵام تا ڕادەیەک خەڵک، حکوومەت و هێزە سیاسییەکانی باشوور هەستییان بەو مەترسییە گەورەیە کردووە و سەرنجیدا لەوەی، هەندێک کەس کە خۆیان بە ڕۆناکبیر دادەنێن، لەسەر تۆڕە کۆمەڵایەتییەکان هێزی گەریلا ڕەش دەکەنەوە و بوونی گەریلا وەکو مەترسی بۆ باشووری کوردستان لەقەڵەم دەدەن، تەنانەت گەیشتووتە ئەو ئاستەی کە هەندێکیان بڵێن پێویستە لە دژی گەریکا چەکی کیمیایی بەکار بهێندرێت یان دەرگای باشوور بۆ هەموو هێزێک کراوەیە بێجگە لە گەریلا! هەوڵ دەدەن گەریلا وەکو دوژمنی کورد و کوردستان نیشان بدەن، بە ڕوونی دیارە ئەوانەی کە ئەو بانگەشانە دەکەن فێرکراوی دەستی دەوڵەتی تورکن.\n“گوێ لە ڕاگەیەندراوەکانی قەرەیلان و هەپەگە بگرن”\nداوای لە ڕوناکبیران، ئاکەدمیسییەنەکان و خەڵکی باشوور کرد تا گوێ لە بانگەوازییەکانی موراد قەرەیلان، فەرماندەی گشتیی ناوەندی پاراستنی گەل، هەپەگە و ڕێکخراوە کوردەکان بگرن و وتی: بانگەوازی بۆ پاراستنی دەستکەوتە نەتەوەییەکان و نیشتمانی کوردان دەکەم، بۆ ئەوەی کە ئەم دەستکەوتانە لەناو نەچن بانگەوازی دەکەم، لەبەر ئەوە پێویستە خەڵکی باشوور گوێپێبدات.\n“دەوڵەتی تورک کۆمەڵکوژیی گشتی بەڕێوە دەبات”\nدکتور کامەران بەرواری، لە دڕێژەی قسەکانیدا ئاماژەی بە داگیرکارییەکانی دەوڵەتی تورک لە باشووریش کرد ڕیگەیاند: دەوڵەتی تورک لە باشوور تەنانەت دارەکان دەبڕێت و دارستانەکان دەسووتێنێت، تا پشتی دهۆک و نزیک بارگاکانی پێشمەرگەیان سووتاندووە، هەمووی کوردستان لەناو دەبەن، لە کوردستاندا سیاسەتی کۆمەڵکوژیی گشتی (سرووشت، ئاو، ئاژەل) بەڕێوە دەچێت.\n“ئەگەر بە شێوەی پراگماتیک سەیری بابەتەکە بکەن پەشیمان دەبنەوە”\nبەرواری بە پێویستی زانی، لەمەودوا خەڵکی باشوور بە بچووک و گەورەوە، ڕۆناکبیران و نووسەرانیەوە، کەسایەتییەکانی، مامۆستاکانی زانکۆ، پارێزەرەکان، مەلا و مامۆستای مزگەوتەکان و جەمخانەکان هەموویان خاوەن هەڵوێستێکی ڕاست بن، بێ دوودڵی و لە پێش پەردەوە قسە بکەن، ڕاستەوخۆ حکوومەتی باشوور ئاگادار بکەنەوە و بەشێوەی پراگماتیک سەیری بابەتەکە نەکەن، مەترسییەکانی داگیرکردنی باشوور بۆ دەسەڵاتدارەکانی و حکوومەت و خەڵک ڕوون بکرێتەوە.\n“ئەگەر پەکەکە لە باشووری کوردستان تێکبشکێت هیچ شتێک بەناوەی باشوورەوە نامینێت”\nدکتور کامەران بەواڕی، لە کۆتایی قسەکانیدا وتی ئەگەر پەکەکە و بزۆتنەوەی ئازادیی کوردستان لە باکور، ڕۆژاوا و شەنگاڵدا تێکبچێت، ئەو کاتە شتێک بەناوی باشووری کوردستانەوە نامینێت.


سووتاندنى ئاڵاى کوردستان لایەنەکانى باشوورى یەک خستەوە | AvaToday\nسووتاندنى ئاڵاى کوردستان لایەنەکانى باشوورى یەک خستەوە\nلە کاتى سووتاندنى بارەگاى پارتى دیموکراتى کوردستان لە بەغدا کە لە لایەن حەشدى شەعبی سەر بە کۆمارى ئیسلامى ئەنجام درا، ئاڵاى کوردستان سووتێنرا و خرایە ژێر پێوە و ئەمەش کاردانەوەى توندى کوردان و بەتایبەت لایەنە سیاسییەکانى باشوورى کوردستانى لێ کەوتەوە.\nحکومەتى هەرێمى کوردستان لە بەیاننامەیەک ڕایگەیاند کە "حكومەتی هەرێمی كوردستان بە تووندى سووتاندنی ئاڵای كوردستان و هێرشی سەر بارەگای پارتی دیموکراتی کوردستان لە بەغدا شەرمەزار دەكات. هەر جۆرە هێرش و دەستدرێژییەك لە لایەن هەر كەس و گرووپێكەوە بۆ سەر سیمبۆلەكانی هەرێمی كوردستان و حزبە سیاسییەكانی جێگەی قبووڵكردن نییە."\nپەرلەمانى کوردستانیش لەمبارەوە ڕایگەیاند "ئەمڕۆ ھێزێکی لە یاسایاخی پەلاماری بارەگای لقی ٥ ی پ.د. ک یان دا کە خاوەنی گەورەترین فراکسێۆنی پەرلەمانیە لە پەرلەمانی کوردستان و لە کاتی ئەو پەلامارەشدا، ئاڵای پیرۆزی کوردستان سوتێنرا. وێڕای بە توندی شەرمەزارکردنی ئەو پەلامارە و سوتاندنی ئاڵای کوردستان کە سومبولی گەلی کوردستانەو لە سایەیدا رۆڵەکانی گەلەکەمان خوێنی خۆیان کردە قوربانی بۆ ئازادی و دیموکراسی و سەرفرازی، داوا لە حکومەت و پەرلەمانی فیدراڵی دەکەین بە دواداچوون بۆ ئەم کارە نایاساییە دوور لە ھەموو عورفێکی سیاسی و گیانی پێکەوە ژیانە بکەن".\nیەکگرتووى ئیسلامى لە ڕاگەینێنراوى خۆیدا بڵاوى کردەوە "سوتاندنی ئاڵای کوردستان و، بارەگای پارتە سیاسییەکان، لە هەر پارێزگا و ناوچەیەکی عێراق؛ بە هەرێمی کوردستانیشەوە، دیاردەیەکی ناشارستانییە و، دژە بە پرنسیپەکانی دیموکراسیەت و ئاشتەوایی کۆمەڵایەتی و سیاسی، هاوکات سوتاندنی ئاڵای هەرێمێکی دەستووری؛ کە هێمای گەلێکی پڕ قوربانییە، بۆ کۆتایی هێنان بە ستەمی دیکتاتۆریەت و، بونیاتنانی عێراقێکی پێشکەوتووی دیموکراسی. مایەی نیگەرانی قووڵ و، بریندار کردنی هەستی نیشتیمانیی گەلی کوردستانە".\nمەسعود بارزانى بەیاننامەیەکى بڵاو کردەوە و کە تیایدا هاتووە "هەواڵی پەلاماردانی بارەگای لقی ٥ـی پارتی لەلایەن تاقمێکی گێرەشێوێنمان پێ گەیشت، کە لە ئەنجامی ئەو کردەوە نایاساییەدا سووکایەتییان بە ئاڵای پیرۆزی کوردستان و ئاڵای پارتی کردووە. بە توندترین شێوە ئیدانەی ئەو پەلامارە نامەردانەیە دەکەین و لێرەدا ڕایدەگەیێنین ئەم جۆرە پەلامار و دەستدرێژییانە بە هیچ شێوەیەک لە پێگەی کورد و بەها باڵاکانی گەلی کوردستان کەم ناکەنەوە، بەڵام بەڕوونی دواکەوتوویی و بێ فەرهەنگی و عەقڵیەتی ئەو تاقمە شەڕانگێزە بۆ هەموو لایەک دەردەخات".\nقوباد تاڵەبانى یەکێک لە سەرکردەکانى یەکێتى نیشتمانى نووسیویەتى: "سووتاندنی ئاڵای پیرۆزی کوردستان كە سیبمولی باڵای گەلەكەمانە و هەروەها هەڵكوتانە سەر بارەگای پارتی دیموكراتی كوردستان لە بەغدا بە شێوازێكی نایاسایی و ناشارستانی جێگای قبوڵکردن نییە و هێرشە بۆ سەر هەموو پیرۆزی و بارەگا کوردستانییەكان لە پایتەختی فیدراڵی عێراق. بە توندی ئیدانەی ئەم هەنگاوە دەکەم و داواش لە هێزە عێراقییە هاوپەیمان و دۆستەکانمان دەكەین لە بەغدا لەسەر ئەم بێڕێزیکردنە بێنە دەنگ كە پێشێلکردنێکی گەورەی یاسا و دەستوور و سیمای فرەجۆری عێراقە".\nنێپیرڤان بارزانى سەرۆکى هەرێم لەمبارەوە گوتى: "سه‌رله‌به‌يانيى ئه‌مڕۆ گرووپێكى له‌ياساده‌رچوو بارەگای لقی پارتی دیموکراتی کوردستانیان لە شاری بەغدا سووتاند و لە کاتی هێرشەکەدا ئاڵای کوردستان و وێنەی سیمبولەکانی کورد سووتێندراون و ئاڵای حەشدی شەعبی هەڵکراوه. ئێمە ئەو هێرشە شەرمەزار دەکەین و بە کردەوەیەکی ئاژاوەگێڕانەی دادەنێین."\nهاوسەرۆکی یەکێتی نیشثمانی کوردستان لاهوور شێخ جەنگی لە پەیامێکدا دەڵێت: "زۆر نیگەرانین لە دەستبردن بۆ ئاڵاى کوردستان کە بە خوێنى هەزاران رۆڵەى قارەمان پارێزراوە، ئەم ئاڵایە سێمبولى پێکەوە ژیان و ئاشتى و ئاوەدانییە. لە پەیامەکەی هاوسەرۆکی یەکێتیدا هەروەها هاتووە: "هەر گرووپ و تاقمێک ئەگەر نیگەرانن لە کەسێک یان پارتێک رێگە پێدراو نین دەست بۆ پیرۆزییەکانى نەتەوەکەمان بەرن ئاڵاى کوردستان هێڵى سوورە".\nلە بەرامبەریشدا هەموو لایەنەکان داوا دەکەن کە "پێویستە حكومەتی فیدراڵ رێوشوێنی پێویست بۆ پاراستنی بارەگای حزبەكان و نوێنەرایەتیی وڵاتانی بیانی لە بەغدا وهەر شارێکی دیکە لە هێرشی هەر گرووپێکی لە یاسا دەرچوو بگرێتەبەر."


عەداڵەت وەک پرسێکی موڕاڵی - قەڵەم\nعەداڵەت وەک پرسێکی موڕاڵی\nتاریخ ایجاد در دوشنبه, 12 فروردين 1398 16:31\nبە گشتی دەتوانین بڵێین ئەگەرچی مرۆڤەکان لە بواری جێبەجێکردنی داوا موڕاڵییەکانەوە هەمیشە کێشەی گرینگیان هەبووە و هەتا ئیستاکە بۆ وێنە عەداڵەت نەبووە بە تایبەتمەدنییەکی زاڵی کۆمەڵگاکان بە گشتی، بەڵام بەردەوام پرسی ئەخلاقیی عەداڵەت بزوێنەر بووە و هەتا دەستەبەریش نەبێ هەر بزوێنەر دەمێنێتەوە.\nعەداڵەت لەگەڵ ئەوەی دەتوانێ پرسێکی سیاسی، فەلسەفی و ئابووری بێت، بەڵام لە بنەڕەتدا پرسێکی ئەخلاقییە (موڕاڵ). لە لای مرۆڤ عەداڵەت سەرەتا وەک پرسێکی موراڵێ دێتە ئاراوە و، ئەوسا بۆ ئەوەی بتوانێ لە ژیانی رۆژانەدا دەستەبەری بکا دەیکا بە پرسی سیاسی و فەلسەفی و ئابووری و، هەوڵدەدا بە سازدانی تیۆر، پشت ئەستووری بکا بە سیستمی فکری و زانستی. لە راستیدا بە بێ وروژاندنی پرسی عەداڵەت وەک پرسێکی ئەخلاقی، سیاست و فەلسەفە و ئابووری ناتوانن ئەرکی عەداڵەت لە ئەستۆ بگرن. بۆیە دەتوانین بڵێین موڕاڵ پرسی عەداڵەت دەجوڵێنێ و سیاسەت و فەلسەفە و ئابووریش دەرفەتی پیادەکردنەکەی دەڕەخسێنن. کەواتە عەداڵەت پرسێکی نۆرماتیڤە کە دوواتر بەرگی زانست لەبەردەکا.\nلە سەردەمی ئێمەدا کە سیستمی بازاڕ لە شێوازی کاپیتالیستی دا خۆی نیشان دەدا هەر لە سەرەتاوە ئەو باسە هاتووەتە ئاراوە کە عەداڵەت چۆن؟ بیرمەندان باسی ئەوەیان کردووە چلۆن دەتوانن بە سەر ناعەداڵەتییەکانی وەها سیستمێکدا زاڵ بن و ژیانێکی باشتر بۆ زۆرینە دەستەبەر بکەن. بۆ ئەم باسە دوو وەڵامی سەرەکی هەبووە: عەدالەت بە شێوازی ریفۆرمخوازانە کە ریفۆرمخوازەکانی وەک سۆسیال دیمۆکراتەکان شوێنی کەوتن و توانیان لە هەندێ وڵاتی ئەورووپایی وەک سکاندیناڤیا دەولەتی خۆشگوزەران دروستبکەن، شێوازی دووهەمیش شێوازی شۆڕشگێڕانە بوو لە چەشنی شۆڕشی ئۆکتۆبەر لە وڵاتی رووسیا و هەروەها شۆڕشەکانی وڵاتانی چین و کوبا و هتد، کە هەوڵیاندا لە رێگای سڕینەوەی پێوەندییە کۆمەڵایەتی و ئابوورییەکانی سەرمایەداری، نیزامێکی عادڵانەی سۆسیالیستی چێبکەن. لە راستیدا ریفۆرمخوازەکان پێیان وایە کە لە رێگای ریفۆرمەوە دەتوانن هەندێ داواکاریی گرینگ بە قازانجی چینی کرێکار و خەڵکانی کەم داهات دەستەبەربکەن و سەرئەنجام سیستمی سەرمایەداری بۆ سیستـمێکی باشتر و عادڵانەتر رابگوێزن. ئەگەرچی ئەوان توانیوویانە هەندێ ئیمتیازی گرینگ بۆ چینەکانی خوارەوەی کۆمەڵگا دابین بکەن، بەڵام هەتا هەنووکە نەیانتوانیووە سەرمایەداری لەم وڵاتانە بسڕنەوە و سیستمێکی نوێ سازبکەن.\nشۆڕشگێڕەکانیش هەتا ئیستاکە سەرەڕای بە دەستەوەگرتنی دەسەڵات لە هەندێ وڵات، بە کردەوە نەیانتوانیووە سۆسیالیزم (وەک سیستمێکی پێشکەوتووتر لە کاپیتالیزم) دروست بکەن و ئەوەی هەیە زیاتر هەندێ کۆمەڵگای داخراون کە یان لە باری پێوەندیی بازاڕەوە روویان کردووەتەوە سەرمایەداری (وەک چین)، یان بە کەڵک وەرگرتن لە زەبر و لەناو بردنی ئازادی و دیمۆکراسی جۆرێک لە یەکسانیی سەرەتاییان بە سەر کۆمەڵگاکەدا سەپاندووە.\nبەڵام سەرەڕای هەموو کەم و کوڕییەکان و دژوارییەکانی هەر دوو بەرەی ریفۆرمخواز و شۆڕشگێر، عەداڵەت نیشانی دەدا کە چەندە پرسێکی گرینگە، وەها کە دەتوانین وەک پێوەرێک بۆ جیاکردنەوەی بیروباوەڕەکان لە بواری سیاسەت و ئابووری و تەنانەت فەلسەفەیش دا بەکاری بێنین.\nکاتی خۆی هیگڵ، کە روانگەیەکی کۆگەرایانەی سەبارەت بە مرۆڤ هەبوو، لەگەڵ ئەوەی گرینگیی دەدا بە رۆڵی بازاڕ، بەڵام هاوکات پێی وابوو بازاڕ دەبێ بەڕەڵڵا نەکرێ و جۆرێک لە کۆنتڕۆڵی بەسەرەوە بێت. ئەو بە هێنانە گۆڕێ باسێک بە ناوی 'مەیلی ئەخلاقی کۆمەڵایەتی' باسی لەوە کرد چونکە مرۆڤ لە بنەڕەتدا بوونەوەرێکی کۆمەڵایەتییە کەواتە ئەمری مەعامەلەیش ئەمرێکی تەنیا تاکگەرایانە نیە و بگرە لە نێوان مرۆڤەکاندا روودەدا، بۆیە دەبێ لە مامەڵەدا هەمیشە بە جۆرێک قازانجی کۆمەڵگا لەبەرچاو بگیردرێ.\nبێگومان جۆری رووانینی هیگڵ بۆ بازاڕ و بۆ مامەڵە رووانینێکی ریفۆرمخوازانەیە. ئەویش وەک بیرمەندێکی گەورە، نیشانی داوە کە کێشەی عەدالەت لای کێشەیەکی گرینگە وەها هیچ کۆمەڵگایەک ناتوانێ خۆی لە نەبان بکات.\nمرۆڤ بە لەگەڵ یەکبوون و پێکەوە بوون و هاوکاریی یەکتر جوانە. عەداڵەت یەکێک لەو تایبەتمەندییانەیە ئەم جوانییە دەستەبەر دەکا.


گیان لەدەستدانی هاووڵاتییەکی کورد بەهۆی کەمتەرخەمیی بەرپرسانی نەخۆشخانەی خومەینی لە تاران – چاونیوز\nچاونیوز: بەرزان یار ئەحمەدی، برای ئەرسەلان یارئەحمەدی، ڕۆژنامەنووس و چالاکی مافی مرۆڤی کورد، خەڵکی ڕۆژهەڵاتی کوردستان، بەهۆی تووشبوون بە ڤایرۆسی کۆرۆنا و کەمتەرخەمیی بەرپرسانی نەخۆشخانەوە لە تاران گیانی لە دەستداوە.\nئەرسەلان یارئەحمەدی ڕایگەیاندووە کە بەرزان، لە تەمەنی ٢٦ ساڵیدا کە لە یەکیک لە زانکۆکانی تاران خوێندکار بووە، تووشی ڤایرۆسی کۆرۆنا بووە و لە نەخۆشخانەی خومەینیی ئەو شارەدا خەوێندراوە. بەڵام هیچ چاوەدێرییەکی پزیشکیی بەسەرەوە نەبووە و بەهۆی کەمتەرخەمیی بەرپرسانی نەخۆشخانەوە ئەمڕۆ گیانی لەدەستداوە. ناوبراو هەروەها باسی لەوە کردووە کە بڕیار بووە براکەی، بەهۆی لاوازبوونی جەستەیەوە بۆ بەشی چاوەدێریی تایبەتیی نەخۆشخانە یان هەمان بەشی” ئاس سی یوو” بگوازرێتەوە بەڵام بەرپرسانی نەخۆشخانە بە شێوەیەکی دوور لە یاسا و ڕێسا ئینسانییەکانەوە ڕایانگەیاندووە کە شوێنی خاڵیمان بۆ ڕاگرتنی ناوبراو نییە.\nشایانی باسە کە ڕۆژانە لە ئێرانی ژێر دەسەڵاتی ڕێژیمی کۆماری ئیسلامیدا دەیان کەسی تووشبوو بە ڤایرۆسی کۆرۆنا بەهۆی کەمتەرخەمیی کاربەدەستان، نەبوونی دەرمان و کەرەسەی پێویست و نەبوونی کادر و پزیشک بە ڕاددەی پێویست گیانیان لەدەست دەدەن. هەروەها هەر بە پێی ئامارەکانی وەزارەتی تەندرووستیی ڕێژیم، ڕۆژانە لە سەرانسەری ئێران زیاتر لە ٢ هەزار کەس تووشی پەتای کۆرۆنا دەبن بەڵام کاربەدەستانی ڕێژیم هیچ هەوڵێک بۆ پێشگیری لە بڵاوبوونەوەی ڤایرۆسی کۆرۆنا ناگرن.\nبەرزان، یارئەحمەدی، کۆڕۆنا، تاران، کەمتەرخەمی،چاونیوز\t۱۳۹۹-۰۴-۲۲\nتاگەکانی بابەتبەرزان، یارئەحمەدی، کۆڕۆنا، تاران، کەمتەرخەمی،چاونیوز


دیندار زێباری: گەلی کورد گەورەترین قوربانی شوێنبزرکردنی زۆرەملێ بووە\n2020-10-06 [04:24 AM]\nلە میانەی بەشداریکردنی لە کۆبوونەوەکانی خولی (١٩)ی لیژنەی تایبەت بە رێككه‌وتننامه‌ی پاراستنی هەموو کەسەکان له بێسەروشوێنکردنی زۆرەملێ، رێکخەری راسپاردە نێودەوڵەتییەکان رایگه‌یاند، گەلی کورد گەورەترین قوربانی شوێنبزرکردنی زۆرەملێ بووە.\nد. دیندار زێباری رێکخەری راسپاردە نێودەوڵەتییەکان لە حکومەتی هەرێمی کوردستان و سەرۆکی شاندی هەرێم سەبارەت بە بەشداری کردنیان لەم کۆبوونەوانە وتی: بريار وابوو كۆبوونەوەكە لە سەرەتای مانگی نیسان لە جنێڤ ئەنجامدرابا، بەڵام بەهۆی بڵاوبوونەوەی كۆرۆنا دواخران بۆ سەرەتای مانگی ئوکتۆبەر و شوێنەكەشی گواسترایەوە بۆ بەغدا، لە میانەی کۆبوونەوەکان وتاری حکومەتی هەرێمی کوردستان بەجیا پێشکەشکرا و ئەوەمان دووپات کردووە کە كوردستان به گشت پێكهاته ئایینی و نه‌ته‌وه‌ییه‌كانییه‌وه گه‌وره‌ترین قوربانی بێسه‌روشوێن كردنی زۆره‌ملێ بووە، ئه‌مه‌ش خۆی بێسه‌روشوێنكردنی كورده فه‌یلییه‌كان له نێوان ساڵانی ١٩٨٠-١٩٩٠ و ئه‌نفال كردنی هه‌شت هه‌زار بارزانی و ١٨٢٠٠٠ كەس لە بادینان و گه‌رمیان، هەروەها لەلایەن تیرۆریستانی داعشەوە به هه‌زاران هاووڵاتی كوردی ئێزیدی و پێکهاتە ئایینی و نەتەوەییەکان بێسه‌روشوێنكران کە تا ئێستاش چارەنووسی زۆریان دیار نییە.\nدیندار زێباری ئەوەشی ئاشکرا کرد کە لیژنەیەک دامەزراوە بۆ کۆکردنەوەی بەڵگە لەسەر تاوانەکانی داعش، هەروەها دەستەیەک دانراوە بەناوی (لێکۆڵینەوە و کۆکردنەوەی زانیاری و چارەسەرکردن) بەمەبەستی بە دیکیۆمينت کردنی تاوانەکانی داعش و لەم رووە هەنگاوی زۆر نراوە بۆ تۆمار کردنی ئەو تاوانانە بەتایبەتی ئەوانەی دژی ئافرەتان ئەنجامدراون، هەرلەم چوارچێوەیەدا زیاتر لە (١٠٠٠) ئافرەت نێردراون بۆ ئەڵمانیان بە مەبەستی چارەسەرکردن.\nلە کۆتایی وتەکەیدا دیندار زێباری رێکخەری راسپاردە نێودەوڵەتییەکان لە حکومەتی هەرێمی کوردستان تیشکی خستە سەر بابەتی گۆڕە بە کۆمەڵەکان و یاسا بەرکارەکان لەم رووەوە و وتی: لە هەرێمی کوردستان دوو جۆر گۆڕی بە کۆمەڵ هەیە بەشێکیان بۆ سەردەمی رژێمی بەعس دەگەڕێتەوە و لەوانە روفاتی (٢٦٧٢) کەسیان لە کۆی (٣٠٠) گۆڕی بە کۆمەڵ گەڕێندراونەتەوە هەرێم، بەشی دووەم ئەو گۆڕە بە کۆمەڵانەی دوای هێرشەکانی تیرۆریستانی داعشن کە تا ئێستا (٨٣) گۆڕیان دۆزراونەتەوە و پرۆسەی هەڵدانەوەی بە ئامادەبوونی لیژنەی هەماهەنگیکاری سەر بە نووسینگەی سەرۆک وەزیرانی عێراق و نوێنەرانی هەرێمی کوردستان و تیمی نەتەوەیەکگرتووەکانی تایبەت بە لێپێچینەوە لە تاوانەکانی داعش یونیتاد ئەنجام دەدرێت.


24 تووشبووى كۆرۆنا له هه‌رێمى كوردستان گیانیان له‌ده‌ستدا – SNN\nHome›کوردستان›24 تووشبووى كۆرۆنا له هه‌رێمى كوردستان گیانیان له‌ده‌ستدا\n24 تووشبووى كۆرۆنا له هه‌رێمى كوردستان گیانیان له‌ده‌ستدا\nسامان به‌رزنجى، وه‌زیرى ته‌ندروستیى حكومه‌تى هه‌رێم | فۆتۆ: SNN\nSNN – مه‌ودا مسته‌فا\nكه‌مێك له‌مه‌وبه‌ر وه‌زیرى ته‌ندروستیى حكومه‌تى هه‌رێم رایگه‌یاند: له كۆى 5 هه‌زار و 300 پشكنین كه ئه‌نجامدراوه و ده‌ركه‌وتووه 483 كه‌س تووشى ڤایرۆسه‌كه‌بوون، 325 تووشبوو چاكبوونه‌ته‌وه و 24 تووشبوو گیانیان له‌ده‌ستداوه.\nله كۆنگره‌یه‌كى رۆژنامه‌وانیدا كه ئه‌مڕۆ پێنجشه‌ممه له شارى هه‌ولێر ئه‌نجامیدا سامان به‌رزنجى، وه‌زیرى ته‌ندروستيى حكومه‌تى هه‌رێم ئامارى رۆژانه‌ى ڤایرۆسى كۆرۆناى بڵاوكرده‌وه و رایگه‌یاند: ” له 24 كاتژمێرى رابردوودا له كۆى 5 هه‌زار و 300 پشكنین كه ئه‌نجامدراوه ده‌ركه‌وتووه 483 كه‌س تووشى ڤایرۆسه‌كه‌بوون، 325 تووشبوو چاكبوونه‌ته‌وه و 24 تووشبوو گیانیان له‌ده‌ستداوه”.\nوتیشى: “حاڵه‌تێكى ترسناك له‌نێو هاووڵاتییاندا سه‌ریهه‌ڵداوه، ئه‌ویش ئه‌وه‌یه تاوه‌كو دۆخیان زۆر ترسناك نه‌بێت نایه‌ن بۆ نه‌خۆشخانه، ئه‌مه‌ش خراپه داواده‌كه‌ین هاووڵاتییان سه‌ردانى نه‌خۆشخانه‌كان بكه‌ن”.\nوه‌زیرى ته‌ندروستیى حكومه‌تى هه‌رێم له به‌شێكى ترى قسه‌كانیدا ئه‌وه‌شى خسته‌ڕوو: “حكومه‌تى هه‌رێم بڕیاریداوه پاره‌ى هاندان بۆ كارمه‌ندانى ته‌ندروستى خه‌رجبكات كه ماوه‌یه‌كى زۆره به كۆرۆناوه ماندووبوون”.\nسامان به‌رزنجى له‌باره‌ى دۆخى كۆرۆناوه له هه‌رێمى كوردستان ئاماژه‌ى به‌وه‌شكرد: “هه‌رێمى كوردستان هێشتا دۆخى مه‌ترسیداره و ئێمه‌ش ناخوازین كه قه‌ده‌غه‌ى هاتووچۆ رابگه‌یه‌نین، هه‌ربۆیه داواده‌كه‌ین كه هاووڵاتییان به‌رده‌وامبن له تاكپارێزى”.\nرووداوێكى هاتووچۆ 10 قوربانى لێكه‌وته‌وه\nئەو بڕە پارەیەی وەزیری شارەوانی باسی لێوەدەكات بۆ هەڵەبجە تەرخانكراوە پرۆژە ڕاگیراوەكان ناخاتەوە گەڕ\nلەهەولێر و سلێمانی و گەرمیان 3 پرۆژەی بەرهەمهێنانی كارەبا بەوزەی خۆر جێبەجێ دەكرێت\nوێنە:یانه‌ی ئه‌مانه‌ی به‌غداد رێز له سه‌رهه‌نگ موحسین ده‌گرێت\nبێ پارەیی و قەرزداری هۆکاری زۆرێک لە رووداوەکانی کوشتن و خۆکوشته له ڕاپه‌ڕین\nسەرۆکوەزیرانی لوبنان: گەندەڵیی هۆکاری تەقینەوەکەی لوبنان بوو\n“رێکارەکانی سعودییە بۆ پاراستنی حاجیان لە کۆرۆنا بە سەرکەوتوو هەڵدەسەنگێنرێت”\n“تووشبووانی کۆرۆنا لە دهۆک ناچاردەکرێن بە نرخێکی گران دەرزییەک بکڕن”\nماوەی دوورکەوتنەوەی پیکێ و سێرجی رۆبێرتۆ دیاری کرا


ماڵپەری فیردەوس | حوکمی لەبەر کردنی جل و بەرگێک وێنەی لەسەر بێت؟\nسەردێری پرسیار:حوکمی لەبەر کردنی جل و بەرگێک وێنەی لەسەر بێت؟\nبەرواری دانان :2020-10-24 کۆدی پرسیار:2239\nپرسیار: زۆر حەزم لە قوماشی پلینگە بۆ مەکسی ڕاستە دەڵێن نوێژی لێ نایەت؟\nوەڵام: زانایان دەلێن نابێت مرۆڤ جل و بەرگێک لەبەر بکات وێنەی مرۆڤی لەسەر بێت یان ئاژەڵ، بەلگە:\nعن أبي طَلْحَة رضي الله عنه أَنَّ النَّبِيَّ صَلَّى اللَّهُ عَلَيْهِ وَسَلَّمَ قَالَ: (لا تَدْخُلُ الْمَلائِكَةُ بَيْتًا فِيهِ صُورَةٌ). البخاري (3226) ومسلم (2106).\nواتە: لە باوکی تەلحە دەگێڕنەوە خوا لێی ڕازی بێت دەفەرمووێت: پێغەمبەر صلی اللە علیە وسلم فەرمووی: (فریشتە داخلی ئەو مالە نابن کە وێنەی تێداییە).\nزانایان دەلێن نوێژ کردن بەو جل و بەرگەی وێنەی لەسەرە دروستە و کەسەکەش تاوانبارە.\nزانایانی اللجنە الدائمە دەلێن: (دروست نییە نوێژ بکەیت بە جل و بەرگێک وێنەی خاوەن ڕووحی لەسەر بێت ھی مرۆڤ یان بالندە یان ئاژەڵ یان ڕووح لەبەری تری، وە دروست نییە لەبەری بکەیت بۆ بێجگە لە نوێژیش، وە نوێژی دروستە ھەر کەسێک نوێژ بکات بە جل و بەرگێک وێنەی لەسەر بێت لەگەڵ ئەوەش تاوانبار دەبێ کەسێک کە زانستی ھەبێت بە حوکمی شەرعی، دروست نییە ناوی اللە لەسەر جل وبەرگ بنوسرێت، هەروەها نابێت بەو جلە بچێتە ئاو دەست چونکە بەکەم دانان و بێ ڕێزی تێدایە بەرامبەر ناوی خوا). فتاوى اللجنة الدائمة (6/179).\nابن عثیمین ڕەحمەتی خوای لێ بێت دەفەرمووێت: (ئەگەر نەزان بێت ئەوە ھیچی لەسەر نییە، ئەگەر بزانێت ئەوە نوێژی دروستە لەسەر وتەی ڕاستی زانایان ڕەحمەتی خوایان لێ بێت، ھەندێک زانا دەلێن: نوێژی بەتالە چونکە نوێژی کردووە بە جل و بەرگێک حەڕامە لەسەری) مجموع فتاوى الشيخ ابن عثيمين (12/360).


تایمز:كورد لە رێككەوتن لەگەڵ ئەسەد زیاتر هیچ رێگەیەكی دیكەی نییە\nرۆژنامەی (تایمز)ـی ئینگلیزی، لە ژمارەی ئەمڕۆیدا شڕۆڤەی بۆ ئاییندەی كورد كردوە لە سووریا، ئەمەش دوای كشانەوەی هیزەكانی ئەمریكا لەو وڵاتە. تایمز پێیوایە یەپەگە لە رێككەوتن لەگەڵ ئەسەد زیاتر هیچ رێگە چارەیەكی نییە بۆ مانەوەی خۆی.\nریچارت سپێنسەر شارەزای سیاسەتی رۆژهەڵاتی ناوەڕاست، لە رۆژنامەی ناوبراودا هەڵسەنگاندنی بۆ ئاییندەی كورد كردوە و دەڵێت كورد پلانی داناوە كە ئەسەد تاكە رێگەیە بۆ ئەوەی هاوپەیمانی لەگەڵ ببەستێت.\nنووسەر ئاماژە دەدات، دوای ئەوەی یەپەگە توانی گروپی تیرۆرستی داعش تێكبشكێنێت، ئیدی ئەو هێزە هەنگاوی دەنا بۆ ئەوەی بتوانێت سەربەخۆیی كورد لە سووریا رابگەیەنێت، بەڵام توركیا بە هاوكاری هێزەكانی سووریای ئازاد پەلاماری دان و عەفرینی داگیر كرد. هەروەها ئاماژە بە هاوكاری وڵاتانی ناتۆ دەكات بۆ توركیا، بەوەی گرەنتییان داوتە توركیا كە كەنایەڵن یەپەگە رۆژئاوا لە سووریا داببڕێت و لەگەڵ دروستبوونی دەوڵەتی كوردی نین لە سووریا.\nلە لایەكی ترەوە نووسەر ئاماژە بە كۆبوونەوەیەكی نێوان یەپەگە و سووریا دەكات بە هاوكاری روسیا، كە سیپان حەمۆ فەرماندەی یەپەگە بەشداری ئەو كۆبوونەوەیەی كردوە.\nلە كۆبوونەوەكەدا ئەسەد رازی بوە، كە ئاییندەی كورد لە سووریا وەكو جاران نەبێت و نیمچە سەربەخۆییەكیان دەدەنێ، بەڵام نوێنەری ئەسەد لەو كۆبوونەوەیە گوتویەتی نابێت ئاییندەی كورد لە سووریا وەكو كوردانی عێڕاق بێت. واتە ئەسەد بە فیدراڵی رازی نییە و حوكمی زاتی پێ چارەسەرە بۆ یەپەگە.\nریچارت سپێنسەر دەنووسێت: "دوای كشانەوەی ئەمریكا لە سووریا، كوردەكان لە رێككەوتن لەگەڵ ئەسەد زیاتر هیچ رێگە چارەیەكی تریان نییە، چونكە توركیا پەلاماریان دەدات و لەناویان دەبات. هەروەها ئەسەدیش لە رێككەوتن لەگەڵ یەپەگە زیاتر هیچ رێگەیەكی تری نییە، بۆ پارچە پارچە نەبوونی خاكەكەی".


نیتچە - بنکەی روناکبیریی گەلاوێژ :: Gelawej\nناوى ته‌واوى: فرێدریچ ویلھڵم نیچە (Friedrich Wilhelm Nietzsche)\nپیشه: فەیلەسوف و شاعیرى ئەڵمانى\nلە رۆژى 15/10/1844 لە شارى پرۆس لە دایکبووە.\nیه‌كه‌م مناڵه‌ى خێزانه‌كه‌یان بووه.\nله ساڵى 1848 له ته‌مه‌نى (4) ساڵى دەستی بە خوێندن و نوسین کردووه.\nله رۆژى له‌دایكبوونى فرێدریچ ویلھڵمى چواره‌م پاشای ئەو کاتەی پرۆس له‌دایكبووه، بۆیه باوکی بە شانازیەوە مناڵه‌كه‌ى به‌م ناوه ناو ناوه، خۆی سەبارەت بەو ڕووداوە لە کتێبێکیدا دەڵێت: "ئەو یەکسان بوونە، بە قازانجم بوو لەبەر ئەوەی تەواوی دەورانی مناڵیم ڕۆژی لە دایک‌بونم ڕۆژی جەشنی گشتی بووە".\nله ساڵى 1849 له ته‌مه‌نى (5) پێنج ساڵى باوكى كۆچى دوایى كردووه.\nله‌دواى كۆچى دوایى باوكى كاته ته‌نیاییه‌كانى خۆى تەرخان كردووه بە خوێندنەوەی ئنجیل و لێکۆڵینەوە له‌سه‌رى، زۆرجاریش به خوێندنه‌وه‌ى کۆپلیەکی وا بە ھەست بۆ دۆستانی ئەخوێندەوە کە فرمێسکی لە چاوانى هاتۆته‌خوار.\nدواى ئه‌وه‌ى ده‌چێت بۆ بۆ شاری لایپزیك، له‌وێ ده‌ست ده‌كات به لێکۆڵینەکانی سەبارەت بە وشه‌ناسین.\nهه‌ر له‌و شاره فه‌رهه‌نگ و فه‌لسه‌فه‌ى یۆنانى دەناسێت و گیرۆدەی دەبێ، دواى خوێندنه‌وه‌ى کتێبێکی شۆپنهاور، بیروڕاكانى ده‌بنه چوارچێوه‌ى زه‌ینى ئه‌و.\nخاوەن بیروڕای رەخنەگر لە ئایین و فه‌رهه‌نگ بووه.\nنوسراوەکانی شێوازی تایبەتی خۆیان ھەیە و وەک نووسراوەکانی تری سەردەمی خۆی نییە.\nلە ساڵی ١٨٦٩ بۆ ماوەی (10) ساڵ بووەتە مامۆستا لە زانکۆی بازێل لە بواری وشەناسیى کلاسیکدا.\nجگه له‌وه‌ى له زانكۆى بازێل مامۆستا بووه، له‌هه‌مان كاتدا له خوێندنگایه‌كیش وانه‌ى زمانى یۆنانى وتۆته‌وه.\nئه‌وكاته‌ى مامۆستا بووه له‌گه‌ڵ ڕیچارد ڤاگنەر موزیسیانى ئه‌ڵمانى بوونه‌ته هاوڕێ و زۆر سه‌رسام بووه پێى، بۆیه له كتێبى له‌دایكبوونى تراژێدیا باسى دونیاى موزیكى ڤاگنەره‌ى كردووه و وتویه‌تى: "من لە تەمەنی لاوێتیمدا بەبێ موزیکی ڤاگنەر، نەمدەتوانی کار بکەم، هەر ئەوکاتەی کە ئەو مۆسیقای تریستان‌ـی بە پیانۆ ژەند، ئیدی من بووم بە ڤاگنەری".\nبەهۆى نەخۆشیەوە وازى لەمامۆستایەتى زانکۆ هێناوە، تەنانەت لە هاوڕێکانیشى دوورکەوتۆتەوە و تەنیایى هەڵبژاردووە و بە وڵاتانى (ئه‌ڵمانیا، ئیتاڵیا و فه‌ڕه‌نسا) گەڕاوە.\nلە رۆژى 25/8/1900 لە تەمەنى (55) ساڵى بە جەڵتەى مێشک لە شارى فایمار کۆچى دوایى کردووە.


هاتوچۆی هەولێر لە ڕاگەیەندراوێكدا ئاشكرایكردووە، ماوەی پشكنین بۆ ئۆتۆمبێلە بێ سەراتاكان پێنج ڕۆژی دیكە درێژ كراوەتەوە.\nلە ڕاگەیەندراوێكدا، بەڕێوبەرایەتیی هاتوچۆی هەولێر ئێوارەی ئەمڕۆ شەممە 27ی ئازار، ڕایگەیاندووە، “خاوەنی سەرجەم ئۆتۆمبێلە بێ سەرەتاکان و بێ تابلۆکان و هەڵگرانی تابلۆی ئەوروپی و مەنەفێست دەکەینەوە، کەوا بڕیاری پشکنینی ئۆتۆمبێلەکانیان درێژکرایەوە بۆ 5 ڕۆژی دیكە”.\nبە گوێرەی ئەو ڕاگەیەندراوە بێت، پشكنینی ئەو ئۆتۆمبێلانە لە ڕێکەوتی 28ی ئازارەوە تا 1ی نیسان درێژ كراوەتەوە.\nهاتوچۆی هەولێر دەڵێت، “خاوەنی ئەو ئۆتۆمبێلانە دەتوانن لەو ماوەیەدا سەردانی سەنتەری پشکنین بکەن لەبارەگای هاتوچۆی هەولێر، ڕۆژانە لە کاتژمێر 3ی پاش نیوەڕۆ تا 6ی ئێوارە”.\nئەوەش ئاشكراكراوە، “هەر کەسێک دوابکەوێت سەردانی بنکەی پشکنین نەکات، خۆی بەرپرسیار دەبێت لە هەر بڕیارێک کە لە داهاتوودا بدرێت سەبارەت بەو ئۆتۆمبێلانە”.\nمەزڵوم عەبدی لەسەر سزای چیچەک کۆبانێ هاتە دەنگ\nوتەبێژی پۆلیسی دهۆك ڕایگەیاند، تەرمی ژنێک لە قەزای بەردەڕەش دۆزراوەتەوە، كە ئاسەواری گوللە بەجەستەیەوە دیاربووە و ناسنامەکەشی دیارنییە.…


کوردیپێدیا - برایم محێدین عارف\n👫 برایم محێدین عارف | پۆل: کەسایەتییەکان | زمانی بابەت: 🏳 کوردیی ناوەڕاست\nناوی برایم محێدین عارفە، ناسراوە بە دکتۆر برایم. لە 01-07-1965 لە شاری کەرکوک لە دایک بوە، دایۆی ناوی فاتمە کاملە، خوێندنی سەرەتایی لە گوندی هەشەزینی بناری سەنگاو تەواو کردوە، ناوەندی لە خوێندنگەی ئیمام قاسمی شاری کەرکوک، دواناوەندی لە شاری سلێمانی. دەرچوی پەیمانگای تەندروستی سلێمانی، بەشی یاریدەدەری پزیشک ساڵی 1984. وە کولێژی یاسای سلێمانی ساڵی 2005، چوارساڵ پارێزەر بوە، 6 ساڵ پیشمەرگە بوە بێ دابڕان تا ساڵی 1991 ڕاپەڕین.\nتا ئێستا (2019)چوار کتیبی چاپکراوی هەیە بە ناونیشانی:\n1- لە پەڕاوێزی مەرگی شا پەروەردا: 2012 وەزارەرتی ڕوشنبیری چاپی کردوە\n2-دواساتە کانی مەرگی پشیلەیەک ؛ 2013 وەزارەرتی ڕوشنبیری چاپی کردوە\n3-لە نێوان دیکتاتۆریەت و دیموکراتیدا؛ 2014 کۆمەڵەی ڕوناکبیری کەرکوک چاپی کردوە\n4-چەند لاپەڕە یەک لە ئەزمونی ژیانی ڕۆژنامە نوسیم؛ 2015 کۆمپانیای دانا گاز چاپی کردوە\nئەندامی سەندیکای ڕۆژنامە نوسانی جیهانی و کوردستانە، ئەندامی یەکێتی نوسەرانی کورد لقی کەرکوکە، دە ساڵ لە رۆژنامەی کوردستانی نوی کاری کردوە، سەدەها وتاری ڕۆژنامە نوسی لە گۆڤارو ڕۆژنامە کوردیەکاندا بڵاوکردۆتەوە، سەردانی زیاتر لە 33وڵاتی کردوە. لە فیستڤاڵی بەدرخان لە دبلنی پایتەختی ئایلەندا، لە مۆسکو وتاری لەسەر ئەنفال خوێندۆتە وە، بەشداری چالاکی فیستڤاڵی کوردی لە جۆرجیا کردوە، بەشداری فیستڤاڵی کەلتوری کوردی لە ئە مریکا کردوە.\nژیانی هاوسەری پێکهێناوەو خاوەنی سێ منداڵە یەک کچ و دوو کوڕ، بە ناوەکانی پاکۆ، لەدایک بووی1993، پاراو، لەدایک بووی 2000، هەناسە، لەدایک بووی 2003\nدە ساڵ بەڕێوەەری ناحیە بووە لە (تەکیەی دەربەن، ئاغجەلەر، سەنگاو، قادرکەرەم). بەهۆی کارەکەیەوە لەدوو شاری کوردستان نیشتەجێیە، لە چەمچەماڵ و سلێمانی.\n1. 👁 دواساتەکانی مەرگی پشیلەیەک\n2. 👁 لە نێوان ديکتاتۆريەت و ديموکراسيدا\n3. 👁 لەپەراوێزی مەرگی شاپەروەردا\n4. 👁 هەناری بن دەس سێوی سەر لق\n3. 👁 هەشەزینی\n4. 👁 کەرکوک\n📅 رۆژی لەدایکبوون: 01-07-1965\n➕ ئەم بابەتە لەلایەن: (زریان سەرچناری)ەوە لە: Mar 29 2019 9:59PM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Apr 15 2019 3:19PM باشترکراوە\n📷 فایلی وێنە 1.0.1 23 KB Mar 29 2019 9:59PM زریان سەرچناری


دەرچوون 40 – Kurdi Sorani Standard (KSS) | Biblica\nدەرچوون 40 – Kurdi Sorani Standard (KSS)\nهەڵدانی چادرەکەی پەرستن\n1یەزدان بە موسای فەرموو: 2«لە یەکی مانگی یەکەم، چادری پەرستن کە چادری چاوپێکەوتنە هەڵبدە. 3سندوقی پەیمانی تێدا دابنێ، سندوقەکە بە پەردەکە داپۆشە. 4مێزەکەش ببە ژوورەوە و بە جوانی ڕێکی بخە، هەروەها چرادانەکەش ببە ژوورەوە و چراکانی بەرز بکەوە. 5قوربانگا زێڕینەکەش کە بۆ بخوورە لەبەردەم سندوقی پەیمان دایبنێ، پەردەی دەروازە بۆ چادرەکەی پەرستن دابنێ.\n6«قوربانگاکەی قوربانی سووتاندنیش لەبەردەم دەروازەی چادری چاوپێکەوتن دابنێ لەناو چادری پەرستن. 7حەوزەکەش لەنێوان چادری چاوپێکەوتن و قوربانگاکە دابنێ و ئاوی تێبکە. 8حەوشەکە لە چواردەوری دابنێ و پەردەی دەروازەی حەوشەکەش دابنێ.\n9«زەیتی دەستنیشانکردنەکە ببە و چادرەکەی پەرستن و هەموو ئەوەی تێیدایە پێی دەستنیشان بکە، خۆی و هەموو کەلوپەلەکانی تەرخان بکە و پیرۆز دەبێت. 10پاشان قوربانگاکەی قوربانی سووتاندن و هەموو قاپوقاچاغەکەی دەستنیشان بکە، قوربانگاکە تەرخان بکە و دەبێتە هەرەپیرۆز. 11حەوزەکەش لەگەڵ ژێرەکەی دەستنیشان بکە و تەرخانی بکە.\n12«هارون و کوڕەکانیشی بهێنە پێشەوە بۆ دەروازەی چادری چاوپێکەوتن و بە ئاو بیانشۆ. 13ئینجا جلوبەرگە پیرۆزەکە لەبەر هارون بکە، دەستنیشانی بکە و تەرخانی بکە بۆ ئەوەی کاهینیێتیم بۆ بکات. 14کوڕەکانیشی بهێنە پێشەوە و کراسەکانیان لەبەر بکە، 15دەستنیشانیان بکە هەروەک چۆن باوکیانت دەستنیشان کرد بۆ ئەوەی کاهینیێتیم بۆ بکەن، ئەمەش بۆ ئەوە دەبێت هەتا دەستنیشانکردنەکەیان بۆیان ببێتە کاهینیێتی هەتاهەتایی لە نەوەکانیان.» 16موساش بەم جۆرەی کرد هەروەک هەموو ئەوەی یەزدان فەرمانی پێ کرد، ئاوای کرد.\n17لە یەکی مانگی یەکەمینی ساڵی دووەم چادرەکەی پەرستن هەڵدرا. 18موسا چادرەکەی پەرستنی هەڵدا، بنکەکانی دانا و چوارچێوەکانی دانا، کاریتەکانی دانا و کۆڵەکەکانی ڕاگرت. 19ڕەشماڵەکەی بەسەر چادری پەرستندا هەڵدا و لە سەرەوە پۆشەری چادرەکەی بەسەریدا دا، هەروەک یەزدان فەرمانی پێ کرد.\n20تەختەکانی پەیمانی برد و خستییە ناو سندوقەکە، دارەکانی خستە سەر سندوقەکە و قەپاغی کەفارەتی لەسەر سندوقەکە دانا. 21ئینجا سندوقەکەی هێنایە ناو چادرەکەی پەرستن و پەردەکەی شوێنی هەرەپیرۆزی دانا و سندوقی پەیمانی داپۆشی، هەروەک یەزدان فەرمانی بە موسا کرد.\n22مێزەکەی لەناو چادری چاوپێکەوتن دانا، لەلای باکووری چادرەکەی پەرستن لە دەرەوەی پەردەکە. 23نانی بەردەم یەزدانیشی بە ڕێکی لەسەری ڕێکخست، هەروەک یەزدان فەرمانی بە موسا کرد.\n24چرادانەکەشی لەناو چادری چاوپێکەوتن دانا لە بەرامبەر مێزەکە لەلای باشووری چادرەکەی پەرستن. 25چراکانی بەرزکردەوە بۆ بەردەم یەزدان، هەروەک یەزدان فەرمانی بە موسا کرد.\n26قوربانگا زێڕینەکەشی لەناو چادری چاوپێکەوتن لەبەردەم پەردەکە دانا و 27بخووری بۆنخۆشی لەسەر سووتاند، هەروەک یەزدان فەرمانی بە موسا کرد.\n28پەردەی دەروازەشی بۆ چادرەکەی پەرستن دانا. 29قوربانگاکەی قوربانی سووتاندنیشی لەلای دەرگای چادری چاوپێکەوتن دانا، کە دەکاتە چادری پەرستن، قوربانی سووتاندن و پێشکەشکراوی دانەوێڵەی سەرخستە سەری، هەروەک یەزدان فەرمانی بە موسا کرد.\n30حەوزەکەشی لەنێوان چادری چاوپێکەوتن و قوربانگاکەدا دانا و ئاوی تێکرد بۆ شوشتن، 31بۆ ئەوەی موسا و هارون و کوڕەکانی دەست و پێیانی لێ بشۆن. 32لە کاتی چوونە ژوورەوەیان بۆ ناو چادری چاوپێکەوتن و لە نزیکبوونەوەیان لە قوربانگاکە دەیشۆن، هەروەک یەزدان فەرمانی بە موسا کرد.\n33حەوشەکەشی لە دەوری چادرەکەی پەرستن و قوربانگاکە دامەزراند و پەردەی دەروازەی حەوشەکەی دانا. ئیتر موسا کارەکەی تەواو کرد.\n34ئینجا هەورێک چادری چاوپێکەوتنی داپۆشی و شکۆمەندی یەزدان چادرەکەی پەرستنی پڕکرد. 35لەبەر ئەوە موسا نەیتوانی بچێتە ژوورەوە بۆ ناو چادری چاوپێکەوتن، چونکە هەور هاتە سەری و شکۆمەندی یەزدان چادرەکەی پەرستنی پڕکرد.\n36بە درێژایی ماوەی کۆچەکەیان، هەر کاتێک هەورەکە لەسەر چادرەکە بەرز دەبووەوە، نەوەی ئیسرائیل بەڕێ دەکەوتن. 37بەڵام ئەگەر هەورەکە بەرزنەبووایەوە، کۆچیان نەدەکرد هەتا ڕۆژی بەرزبوونەوەی، 38چونکە هەوری یەزدان بە ڕۆژ لەسەر چادرەکەی پەرستن بوو، بە شەویش ئاگری تێدابوو، لەبەرچاوی هەموو بنەماڵەی ئیسرائیل لە هەموو کۆچەکانیان.\nKSS : دەرچوون 40


لەبارەی کەرکوک پارتی پێشنیارێک دەداتە یەکێتی\nهەواڵ / کوردستان :: 16/06/2019 :: 626 جار بینراوە\nتاگ :: پارتی حزبه سیاسیه‌كان یه‌كێتى\nلەبەرامبەر یەکلاییکردنەوەی پۆستی پارێزگاری کەرکوک بۆ یەکێتی، پارتی پێشنیارێکی ئامادەکردووە بۆ ئەوەی بیخاتە بەردەم یەکێتی.\nسەرچاوەیەکی باڵا لەسەرکردایەتی پارتی دیموکراتی کوردستان بەدواڕۆژی راگەیاند: مەسرور بارزانی راسپێردراو بۆ پێکهێنانی حکومەتی هەرێم لەدرێژەی سەردانەکەی بۆ لای حیزبە سیاسیەکان بڕیارە پرسی ئاساییکردنەوەی دۆخی کەرکوک لەگەڵ یەکێتی تاوتوێبکات.\nوتیشی: "لەبەرامبەر یەکلاییکردنەوەی پۆستی پارێزگاری کەرکوک، پارتی دیموکراتی کوردستانیش پێشنیارێکی ئامادەکردووە بۆ ئەوەی بیخاتە بەردەم یەکێتی و تێیدا داوا دەکات پۆستی فەرماندەی پۆلیس و قایمقامی ناوەند و پۆستەکانی پێشوو وەربگرنەوە و راو بۆچونیشیان وەربگیرێت لەیەکلاییکردنەوەی پۆستی سەرۆکی ئەنجومەن کە شایستەی تورکمانە".\nئەو سەرچاوەیەی پارتی ئاماژەی بۆ ئەوەشکرد: دوای ئەوەی پارتی ناوی کاندیدەکانی پێشووی رەتکردوەتەوە کە یەکێتی خستوێتێ ڕوو بۆ وەرگرتنی پۆستی پارێزگار، لەئێستادا دوو ناو خراونەتە بەردەست کە عومەر ئینجە جەباری و جەماڵ تاهیرە و زیاتر چانس و دەنگیش لەگەڵ ناوی دووەمدایە بۆ وەرگرتنی ئەو پۆستە هەرچەندە نازانرێت لەنێو ماڵی یەکێتیدا لەسەری کۆکن یاخود نا.


Home›هەواڵ›کوردستان›تاقیكردنه‌وه‌كانى پۆلى 12ى ئاماده‌یی ده‌ستیپێكرد\nئه‌مڕۆ شه‌ممه تاقیكردنه‌وه‌كانى پۆلى 12ى ئاماده‌یی له هه‌رێمى كوردستان ده‌ستیپێكرد، وه‌زیرى په‌روه‌رده‌ى حكومه‌تى هه‌رێمیش رایگه‌یاند: پرۆسه‌كه به خۆپارێزییه‌وه به‌ڕێوه‌ده‌چێت.\nله مه‌راسیمێكدا كه له قه‌زاى شارباژێڕ له شارى سلێمانى به ئاماده‌بوونى هه‌ڤاڵ ئه‌بوبه‌كر، پارێزگارى سلێمانى و دڵشاد عومه‌ر، به‌ڕێوه‌به‌رى په‌روه‌رده‌ى سلێمانى به‌ڕێوه‌چوو، ئالان حه‌مه سه‌عید، وه‌زیرى په‌روه‌رده‌ى حكومه‌تى هه‌رێم سه‌ردانى هۆڵه‌كانى تاقیكردنه‌وه‌كانى كرد.\nله پاش به سه‌ركردنه‌وه‌ى چه‌ند هۆڵێك له شارباژێڕ و سلێمانى وه‌زیرى په‌روه‌رده‌ى هه‌رێم به SNNی راگه‌یاند: “به به‌شدارى 144 هه‌زار قوتابى ئه‌مڕۆ پرۆسه‌ى تاقیكردنه‌وه‌كانمان له سه‌رتاسه‌رى هه‌رێمى كوردستان ده‌ستپێكرد، جیاواز له ساڵانى رابردوو ئه‌مساڵ له‌گه‌ڵ كۆرۆنادا تاقیكردنه‌وه‌كان به‌ڕێوه‌ده‌چن، هه‌ربۆیه ئێمه‌ش سه‌رجه‌م رێكاره ته‌ندروستییه‌كانمان جێبه‌جێكردووه”.\nوتیشى: “له‌به‌ر دۆخى ده‌روونى قوتابیان رێگه‌ناده‌ین میدیاكان رووماڵى ناو هۆڵه‌كانى تاقیكردنه‌وه بكه‌ن”.\nئاماژه‌ى به‌وه‌شكرد: “مامۆستایان به سوپاسه‌وه ئاماده‌یی هۆڵه‌كانى تاقیكردنه‌وه‌بوون، ئه‌مه وه‌ك ئه‌ركێكى نیشتمانى لێى ده‌ڕوانین، بۆیه ئێمه‌ش وه‌ك وه‌زاره‌ت پێزانین و سوپاسى خۆمانیان پێشكه‌شده‌كه‌ین”.\nهه‌ر له‌وباره‌یه‌وه هه‌ڤاڵ ئه‌بوبه‌كر، پارێزگارى سلێمانى به SNN ى راگه‌یاند: “سه‌رجه‌م پێداویستییه خۆپارێزییه‌كانمان بۆ قوتابخانه‌كان دابینكردووه، به‌رده‌وام له په‌یوه‌ندیداین له‌گه‌ڵ په‌روه‌رده‌ى سلێمانى بۆ هه‌ر كێشه و گرفتێك كه ره‌نگه دروستبێت، ئه‌وه‌ى تا ئێستاش روویداوه خوێندكارێك پله‌ى گه‌رمى جه‌سته‌ى به‌رزبووه‌ته‌وه و جیاكراوه‌ته‌وه له قوتابییه‌كانى تر”.\nبە گوێرەی ئاماره‌كانى وەزارەتی پەروەردە، سبەى بە بەشداری 144 هەزار و 142 خوێندكار دەستده‌كرێت بە تاقیكردنەوەكان، بۆ ئەم مەبەستەش دوو هەزار و 338 هۆڵ لە سەرتاسەری هەرێمی كوردستان ئامادەكراون، هاوكات زیاتر لە 51 هەزار خوێندكار لە پارێزگای هەولێر و 40 هەزار لە سلێمانی و 42 هەزار لە پارێزگای دهۆك و دوو هەزار و 600 خوێندكار لە پارێزگای هەڵەبجە و شەش هەزار و 900 خوێندكاریش لە ئیدارەی گەرمیان بەشداری تاقیكردنەوەكان دەكەن.


زیلینسکی لە کۆمێدیاوە بۆ تراژیدیا - تۆڕی میدیایی خەڵک\nپێشتر هیچ سەروکارییەکی لەگەڵ دنیای سیاسەتدا نەبووە، جەنەراڵێکی خانەنشینی سوپاش نەبووە، هیچ لە تاکتیکی جەنگ نازانێ، بازرگانیش نەبووە و لەهیچ رێکخستنێکی حزبیشدا ئەندام نەبووە، پۆستی حکومیشی نەبووە تا بە هۆیەوە ببێتە کەسی یەکەمی وڵات، کاری ئەو تەنها وەستان بووە لەبەردەم کامێرادا و ڕۆڵبینین بووە لەدراماو فیلمە سینەماییەکاندا… ئەو ڤلۆدمێر زیلینسکی سەرۆکی ئۆکراینە.\nدوای بڕیاری هێرشی ڕووسیا بۆ سەر وڵاتەکەی لە 25-2-2022 ئەم سەرۆکە گەنجە زیاتر دەرکەوت و ئاشنای جیهان بوو.\nزیلینسکی لە ئاخاوتنەکانیدا هۆشداری دەدات، بەرامبەر ئاگادار دەکاتەوە، هانا دەبات و لەخەمی هاووڵاتیانیدا ڕیشێکی تەنکی هێشتووەتەوە و لەماوەی چەند رۆژی جەنگی سەر وڵاتەکەیدا سرەوتی نەبووە و بە دەستێک جلی رەنگ زەیتوونی سەربازییەوە وەک داکۆکیکار و پاڵەوانی وڵاتێک کەناڵەکانی راگەیاندنی داپۆشیوە.\nزیلینسکی، لە ساڵی 1978 لە خانەوادەیەکی یەهودی لە شاری کریڤی باشووری ڕۆژهەڵاتی ئۆکراین لە دایک بووە،باوکی بەرپرسی بەشی پەیوەندییە تەکنەلۆجییەکانی پەیمانگەی کریڤی و دایکیشی ئەندازیار بووە، پاپیرەی زیلینسکی، لە سەروەختی جەنگی دووەمی جیهاندا یەکێک لە ئەفسەرە دیارەکانی نێو ریزی سووپای یەکیتی سۆڤیەتی جاران بووە و سێ کەسی خانەوادەکەی لە هۆلۆکۆستی نازییەکاندا تیاچوون.\nزیلینسکی لە کاراکتەرێکی دیاری کۆمێدیاوە ئیستا ڕۆڵ لە تراژیدیاترین فیلم دا دەبینێت، کە سیناریۆکەی وڵاتانی زلهێزەو لە وڵاتەکەیدا ڕۆڵ دەگێڕێت و بە چاوی کامێرای جیهان وێنەدەگیرێ و لە شاشەی ماڵەکانی هەمووماندا فیلمی ئازارەکانی نیشتمان و هاووڵاتیانی نمایش دەکرێت.\nئەم سەرۆکە گەنجەی ئۆکراین دەرچووی بەشی مافە لە زانکۆی کێیڤی نیشتمانی، بەڵام بۆ رۆژێکیش بەرجەستەی ڕۆڵی پارێزەرایەتی نەکردووە و خەونی گەورەی ئەو، هۆڵەکانی سینەماو سەر شانۆ بوو. ناوبراو لە تەمەنی 17 ساڵیدا لەگەڵ کۆمەڵێک لە هاورێکانی گروپێکی کۆمێدیا بۆ نمایشی شانۆیی بە ناوی (کڤارتال) دادەمەزرێنن و چەندین نمایشی ناوازە پێشکەش دەکەن.\nلە سییەکانی تەمەنیدا و لە ساڵی 2008 یەکەم ڕۆڵ لە بواری سینەمادا دەبینێت کە ڕۆڵی پاڵەوانی فیلمێکی کۆمێدییە بە ناوی خۆشەویستی لە شارێکی گەورەدا. بەشی زۆری ئەو فیلمانەی زیلینسکی ڕۆڵی تێدا بینیون دەرهێنەرەکانیان رووسی بوون. ئەستێرەی زیلینسکی کەتێک گەیشتە ئەوپەڕی درەوشانەوە کاتێک لەگەڵ هاورێکانی دەستی دایە بەرهەمهێنانی زنجیرەیەکی تەلەفزیۆنی بەناوی خزمەتکاری گەل، کە خۆی لەسێ بەشی 51 زنجیرەییدا دەبینییەوە و ئەم ناوە دواتر بووە ڕەمزی بانگەشەکانی ڤلۆدمیر بۆ هەڵبژاردنی سەرۆکایەتی ئۆکراین و گرەوی سەرۆکایەتی وڵاتی پێبردەوە.\nئێستا ڤلۆدمێر رۆڵی لە بەرەنگاربوونەوە لەگەڵ یەکێک لە زلهێزترین وڵاتانی دنیا دەبینێتەوە کە رووسیایە، ناوبراو شەو و ڕۆژی خستووەتە سەر یەک و لەپێناو وڵاتەکەیدا تیدەکۆشێت، تەنها و بێ پشتیوان ماوەتەوە و هەر ڕۆژە بەشێکی وڵاتەکەی دەکەوێتە بن دەستی ورچە سپییەکە.\nمۆزەخانەیەک لەناوجەرگەی بازاڕی سلێمانیدا بۆتە جێی سەرنجی گەشتیاران...\nخەڵک مۆزەخانەیەک لەناوجەرگەی بازاڕی سلێمانیدا…


وەزیری تەندروستیی هەرێم: بڕیار لە قەدەغەی هاتوچۆ نادرێت\nلە كۆنگرەیەكی ڕۆژنامەوانیدا وەزیری تەندروستیی هەرێم ڕایگەیاند، ئاسایی بوونەوەی ژیان بە پابەندبوونی ڕێكارەكانی تەندروستی لە قەدەغەی هاتوچۆ گرنگترە و هیچ بڕیارێك بۆ قەدەغەی هاتوچۆ لە ئارادا نییە.\nئەمڕۆ چوارشەممە 14ی تشرینی یەكەم، بەسەرپەرشتیی وەزیری ناوەخۆ کۆبوونەوەی لیژنەی باڵای ڕوبەڕوبوونەوەی کۆرۆنا لە هەرێم دەستیپێكرد، بەر لە دەستپێكردنی كۆبوونەوەكە سامان بەرزنجی، وەزیری تەندروستیی هەرێم ڕایگەیاند، لیژنەكە ئەمڕۆ چەند پرسێكی تایبەت بە كۆرۆنا تاووتوێدەكەن.\nلەبارەی ڕاگەیاندنی قەدەغەی هاتوچۆ لە هەرێم وەزیری تەندروستی ئاشكرایكرد، ئەمڕۆ لەبارەی قەدەغەی هاتوچۆوە هیچ بڕیارێك لە ئارادا نییە، وتیشی، “ئاسایی بوونەوەی ژیان بە پابەندبوونی ڕێكارەكانی تەندروستی لە قەدەغەی هاتوچۆ گرنگترە”.\nكۆبوونەوەی لیژنەی باڵای ڕوبەڕوبوونەوەی کۆرۆنا هاوكاتی بەرزبوونەوەی رێژەی توشبوونە بەو ڤایرۆسە لە هەرێمی كوردستان، دوێنێ سێشەممە 13ی تشرینی یەكەم تەندروستیی هەرێم ڕایگەیاند، “900 حاڵەتی نوێی كۆرۆنایان تۆماركردووە”.\nلە موسڵ چەند توشبوویەكی كۆرۆنا تووشی كەڕووی ڕەش بوون\nچەند حاڵەتێكی دیكەی كەڕووی ڕەش لە نەخۆشخانەكانی موسڵ تۆماركراون، كە توشبووی كۆرۆنان و بەوتەی پزیشكێكیش دۆخی تەندروستییان خراپە.…\nلە کۆتاییەکانی سەدەی 20دا بەهۆی توێژینەوە بەردەوامەکان لەبارەی سوودەکانی بەکارهێنانی زەیتەکان “ڕۆنی شل” لەسەر کەمکردنەوەی ئەگەری بەرزبوونەوەی ڕێژەی…


ڤیدیۆ..ژنی شەڕڤانێكی ئەمریكی شەهید پەیامێك ئاڕاستەی ترەمپ دەكات\nچێڵسی نیهاوس، هاوسەری شەڕڤانێكی ئەمریكی شەهیدە، لەبارەی دۆخی ئێستای رۆژئاوای كوردستانەوە لەبەردەم هێرشەكانی توركیا، لە پەیامێكدا بۆ دۆناڵد ترەمپ، سەرۆكی ئەمریكا، دەڵێت، تۆ بە بڕیاری كشانەوە لە سوریا، خیانەتت لە من و باوكی منداڵەكانم و دو منداڵەكەم و كورد كردوە. ئێستا چاوەڕێین بزانین لەو بارەیەوە چی دەكەیت.\nئاوێنە: چێڵسی نیهاوس، لە پەیامەكەیدا بۆ دۆناڵد ترەمپ، باسی لەوە كردوە كە ئەو هاوسەری شەڕڤانێكی ئەمریكی شەهیدە بەناوی "جەبك كلپش" كە بە "دەلیل ئەمریكا" ناسراو بوەو لە مانگی یەكی ساڵی 2018 شەهیدبو، خاوەنی دو منداڵی 5 ساڵان و 10 ساڵانە.\nچێڵسی لەپەیامەكەیدا لەبارەی كوردەوە دەڵێت"ئەوان ببون بە خێزانی باوكی منداڵەكانم، كاتێكیش شەهید بو بونە خێزان بۆ من و منداڵەكانیشم. لەگەڵ شەڕڤانەكانی تری پەیەگەدا شانبەشانی منداڵەكانی و خۆم وەستابون تا بیهێنینەوە بۆ نیشتمان. كاتێك بەسەر تابوتەكەیدا دەلاواینەوە كە لە فڕۆكەخانە دایان دەگرت. كاتێك كە پرسەمان بۆ گێڕا ئەوان لە باوەشیان دەگرتم و فرمێشكەكانی چاویان بۆ دەسڕیمەوە. منداڵەكانم خۆشبەخت بون كە لە شیكاگۆ لەناو كۆمیونیتی كوردیدا لەگەڵ منداڵە كوردەكان یاریان دەكرد.باوكەكانیشان تابوتەكەی باوكی منداڵەكانمیان هەڵگرتبو لە "كارگۆبەیەوە" بۆ شوێنی پرسەكە، كە ئەوە یەكێك لە كاریگەرترین روداوە چاوەڕوان نەكراوەكان بو لە ژیانمدا بینیبێتم."\nهەروەها دەشڵێت"من شەخسی خۆم شانبەشان هەڵپەڕیوم لە كۆمیونیتی كوردیدا لە "ناشڤڵ" لە ئاهەنگی نەورۆزدا، كە بەباشی نەمدەزانی. كۆمیونیتی كوردی لەگەڵ خۆبەخشە رۆژئاواییەكاندا یەكێك لە گەورەترین ئەو دڵانەن كە لەژیانمدا ناسیومن. من شانازی دەكەم كە بەخێزانی خۆم ناویان بەرم بەڵام ئەمڕۆ تۆ خیانەتت كرد لە خێزانەكەم."\nچێڵسی دەشڵێت" تۆ دڵی كوردەكان و دڵی خۆبەخشە ئازاكانت شكاند كە خۆبەخشانە شەڕیان دەكرد كە لەهەندێك حاڵەتدا شەهید دەبون تا جیهان لە چنگی ئەو دڕندانە بپارێزن كە پێیان دەوترێت داعش. تۆ تفێكت كردە ناوچەوانیان بە بڕیارەكانت."\nهەروەك دەشڵێت"من لەڕاستدا ناتوانم تێبگەم لەوەی تۆ چۆن بیرت دەكردەوە كە بڕیارت دا رێگە بدەیت بە توركیا هێرش بكاتە سەر باكوری سوریا."\nلەكۆتاییدا دەشڵێت"ئێستا سەربای تەواوی خیانەتەكانت كە لە منت كردوە لە منداڵەكانمت كردوە لە باوكیانت كردوە لە خۆبەخشە رۆژئاواییەكان و لە تەواوی كوردت كردوە. ئێمە خۆڕاگرین و ئێمە بەهێزین. هاوڕێیەكم هەیە ئەو رۆژە پێی وتم وا دەزانێت كە منداڵەكانم و من یەكێك لە بەهێزترین خێزانەكانی ئەمریكاین، ئێستا نازانم ئەوە وایە، بەڵام ئێمە زۆر دژوارین، ناهێڵین لەو ئاستە دابەزین، ئێمە شەڕ بۆ دادپەروەری دەكەین لێرە لە ئەمریكا، هەروەك براكانمان لە كوردستان شەڕدەكەن بۆ ژیانیان. ئێمە راناوەستین تا بارودۆخەكە باش دەبێت. ئێستا سەرۆكی بەڕێزم دەپرسم، لەم كاتەدا كە چەندەها كەس لە سوریا بێتاوان گیان لەدەست دەدەن، تۆ چی دەكەیت لەوبارەیەوە؟ چاوەڕێ دەكەم."\nبەڤیدیۆ: کێ بوون براوەکانی خەڵاتی سەمیر قەسیر بۆ ساڵی ٢٠٢٢؟\nوێران کردنی شارەکانی ئۆکرانیا


سیاسەتمەدارانی ئەڵمان لۆمەی ترەمپ دەکەن\nهەریەک لە Frank walter Steinmeir سەرۆک و Ngela Merkel ڕاوێژکاری ئەڵمانیا سیاسەتمەدارانی تر لەپارتی سۆسیالدیمکورات و هاوپەیمانی دیموکراتی کریستیان و پارتەکانی تر جگە لەپارتی AFD ی ڕاستڕەو ونەتەوەپەرست نیگەرانی خۆیان بەرامبەر بەو بێسەروبەریەی ئەمریکا ڕاگەیاندو توڕەیی خۆیان لەدژی ترەمپ بەیان کردو بەهۆکاری سەرەکی ئەوبارەئاڵۆزەیان دانا.\nوەزیری تەندروستی چاوی لە شوێنگروەی مێرکلە\nبەپێی کەناڵەکانی میدیا بێت Jens Spahnوەزیری تەندروستی بەتەمایە لە هەڵبژاردنی چەند مانگی داهاتوی وڵاتەکە خۆی بۆ ڕاوێژکاری ئەڵمانیا کاندید بکات، ئەو سیاسیە گەنجەی پارتی دیموکراتی کریستیان بەهۆی چالاکی وڕاستگۆیی لەلێدوانەکانیدا لەبارەی کۆرۆنا و خۆپارێزی و هەڵمەتی ڕوبەڕوبونەوەدا بۆتە کەسێکی خۆشەویست، بەپێی ڕاپرسیەکان بەختی لە هەموو کاندیدەکانی تر زیاترە بۆ بەدەستهێنانی ئەو پۆستە.\nکاندیدێکی پۆستەکەی مێرکل ڕێ لەکۆچبەران دەگرێت\nFriedrich Merz کاندید بۆ پۆستی ڕاوێژکاری ئەڵمانیا لەدوای ئەنجیلا مێرکل ڕایگەیاند کەلەدژی گواستنەوەی کۆچبەرانە لە کەمپەکانی یۆنان و بۆسنەوە بۆ ئەڵمانیاو ئەگەر دەربچێت ئیدی دەرگای ئەڵمانیا لە بەردەم کۆچبەر و پەنابەران دادەخات.\nژن لەئەنجومەنی ئیدارەی کۆمپانیاکان زیاددەکرێن\nبەپێی پڕۆژەیەکی هاوبەشی Franziska giffey وەزیری خێزان وKristin lambrecht وەزیری دادی ئەڵمانیا دەبێت ڕێژەی ژنان لەناو ئەنجومەنی بەڕێوەبردنی کۆمپانیا زەبەلاحەکانی بۆرسە زیاد بکرێن و هەر ئەنجومەنێکی سێ کەسی لایەنی کەم دەبێت ژنێکی تێدابێت، شایانی باسە ئێستا ڕیژەی ژنان نزیکەی 13٪ یەولەکۆی 73 کۆمپانیا، 32 ئەنجومەنیان ژنی تێدا نیە، ئەو رێژەیەلە ئەمریکا28٪ و لە بەریتانیاوسوید25٪ و لەفەرنسا 22٪ ،پڕۆژەکەی ئەو 2 وەزیرە لەلایەن حکومەتەوە ڕەزامەندی بۆ وەرگیراوە و بڕیار وایە لە مانگی ئەیلولی ئەمساڵ لەپەرلەمان دەنگی لەسەر بدرێ و کێشەی نیە.\nساڵپار بای نزیکەی شەش ملیار چەک فرۆشراوە\nبەپێی ئاژانسی هەواڵی ئەڵمانی بێت ساڵی پار حکومەتی ئەڵمانیا بای 5,82 ملیار یۆرۆ چەکی فرۆشتوەو لەهی پێرار بە سێ ملیار کەمتر بوە، هەنگاریا باشترین کڕیاربوەو بای 838 ملیۆنی کڕیوە،دوای ئەویش میسر بای 582,4 ملیۆن وئەمریکا بای 509 ملیۆن ،ئەوەی بۆ وڵاتانی ڕۆژهەڵاتی ناوەراست بۆهەریەک لەقەتەرو ئیمارات وکوێت وتورکیاو ئوردن وبەحرێن نێردراوە لە ملیارێک یۆرۆزیاتر بوە.\nگەورەترین پڕۆژەی لە ئەوروپا دەستیپێکرد\nپڕۆژەیFehmarnbelttunnel کەبریتیەلە تونێلێکی درێژی ژێر ئاو لەنێوان دانیمارک وئەڵمانیا دەستی پێکردوئەم تونێلە درێژیەکەی 18 کیلۆمەترەو ڕێگای سەرەکی کۆبنهاگن وهامبۆرگ لەماوەی پێنج سەعاتەوە دەکاتە سێ سەعات، پڕۆژەکە بریتیەلە هێڵێکی شەمەندەفەر و ئۆتۆبانێکی چوارسایدی مۆدێرن کە بڕی 7,4ملیار یۆرۆی بۆتەرخانکراوەو بڕیار وایە لە 2029 تەواوبکرێت.


ژیان | عێراق | باڵیۆزخانەی ئەمریکا ڕاگەیەندراوێکی لەسەر تەقینەوەکانی باشوری بەغدا بڵاوکردەوە\n2021-01-19 | 599 جار خوێندراوەتەوە\nباڵیۆزیخانەی ئەمریکا لە بەغدا ڕاگەیەندراوێکی لەسەر تەقینەوەکانی ناوچەی (جروف ئەلسەخر)ی سەر بە پارێزگای بابلی باشوری بەغدا بڵاوکردەوە و ڕایگەیاند، هیچ هێزێکی ئەمریکا لەو ناوچەیە بوونی نییە.\nنوسینکەی ڕاگەیاندنی باڵیۆزخانەی ئەمریکا لەبەغدا لە تویتێکدا لە هەژماری خۆی لە توڕی کۆمەڵایەتی تویتەر بڵاویکردووە "دەتوانین جەختبکەنەوە لە هیچ یەکە و هێزێکی ئەمریکا لە ناوچەی جروف لەسەخر بوونی نییە، ویلایەتە یەکگرتووەکانی ئەمریکاش هیچ دەستێکی نییە لەو ڕوداوەدا".\nئەو ڕاگەیەندراوەی باڵیۆزخانەی ئەمریکا لە کاتێکدایە، شانەی ڕاگەیاندنی ئەمنی عیراق ڕەتیکردووە، هیچ کەرتێکی سەربازیی و ئەمنی عێراق لە باکوری پارێزگای بابل هێرشی کرابێتە سەر، بە تایبەت دوای ئەوەی سێ تەقینەوەی بەهیز ناوچەکانی دەوروبەری ناحیەی جروف ئەلسەخری هەژاند.\nلە لایەکی دیکەوە ئاژانسی هەواڵی عێراق لە زاری شانەی ڕاگەیاندنی ئەمنییەوە بڵاویکردەوە، ڕووداوەکە تەقاندنەویە چەند بورجێکی گواستنەویە کارەبا بووە لەناوچەی (بەهبەهانی) باکوری پارێزگای بابل، کە لەلایەن چەکدارانی داعشەوە ئەنجامدراوە.\nئەوەش لە کاتێکدایە، ئەمڕۆ میدیاکان بڵاویانکردەوە، بەرەبەیانی ئەمڕۆ چەند پێگەیەکی هێزەکانی سەر بە گروپی حزبوڵای عێراق روبەڕوی هیرشی ئاسمانی بوونەتەوە و بەهۆیەوە ژمارەیەک چەکداریان کوژراو و بریندار بوون.\nهاوکات هەواڵی ئەوەش بڵاوکرایەوە کە یەکێک لە تەقینەوەکان لە بارەگایەکی سوپای عێراق بووە لە ناوچەکە و بەهۆیوە ٩ سەرباز کوژراون و ١٠ سەربازی دیکەش بریندار بوون.


پانورامای رووداوەکانی جیهان ! - ئاگاپرێس | Aga Press\nشه‌ممه 18 ئایار 2019\nبەروار : 18 ئایار 2019\nنووسینی : هاورێ نەهرۆ\nسودان / لە دیسەمبەری ساڵی رابوردوودا خۆپێشاندان دژی رژیمی دیکتاتۆری عومەر ئەلبەشیر دەستی پێکرد، کە ئەمە سی ساڵە لەسەر حوکمە کەواتە لەساڵی ١٩٨٩ لەسەر تەختی دەسەڵاتە، دروشمەکان سەرەتا نارەزایی دەربرین بوو دژی بەرزبوونەوەی نرخی نەوت و نرخی نان تا دواتر پەرەی سەند و دروشمی رووخانی رژیمیان بەرز کردەوە، ئەوە بوو وەزیری دیفاعی ئەو وڵاتە بەیانی کۆتایی هینان بە رژیمی بەشیری ڕاگەیاند ودەسەڵات کەوتە دەست ئەنجومەنی سەربازی سودان کە دواتر پێکهاتن لەگەل هێزی ڕاگەیاندنی ئازادی و گۆران، پێکهاتن لەسەر ماوەی گواستنەوەی دەسەڵات کە بریتی یە لە سێ ساڵ، لە کۆنگرەیەکی رۆژنامەنووسی رێککەوتن لەسەر پێکهینانی ئەنجومەنی سەروەری / ئەنجومەنی وەزیران / ئەنجومەنی یاسا دانان هەروا کوک بوون لەسەر پەیمانی ئاشتی و ڕاگرتنی شەڕ لەسەراپای وڵات. شایانی باسە ئەنجومەنی سەروەری دابەش دەکری لە نێوان ئەنجومەنی سەربازی سودان و هێزی ڕاگەیاندنی ئازادی و گۆڕان. ئەنجومەنی وەزیرانیش لە لایەن هێزی ڕاگەیاندنی ئازادی و گۆڕان کاندیدی بۆ هەڵدەبژیردرێ. ئەنجومەنی یاسادانانیش، رێژەی ٦٧٪ لە لایەن ئەو هێزانەوەیە کە ئیمزایان لەسەر ڕاگەیاندنی ئازادی و گۆڕان کردووە رێژەی لە ٣٣٪ لە لایەن هێزەکانی دیکەوەیە !\nجەزایر / سەرۆکی جەزایر عەبدولعەزیز بوتەفلیقە تەمەنی هەشتاو یەک ساڵە دەیویست بۆ ولایەتی پێنجەم خۆی کاندید بکا کە ماوەی بیست ساڵە لەسەر حوکمە، بریار وابوو هەڵبژاردن لە ١٨ ئەبریل بکرێ بەڵام خۆپێشاندان و نارەزایی لێکەوتەوەو داوای لاچوونیان کرد ! دواتر سەرۆکێکی نوێ یان هەڵبژارد بە نێوی نورەدین بەدەوی، لەهەفتەی دوومی رەمەزان دا خوێندکاران لە خۆپێشاندانی بەردەوامن داوای لاچوونی پاشماوەی رژیمی بوتەفلیقەن، دروشمەکانیان دژی دەسەلاتی هەنوکەیی جەزایرە داوای لابردن و لێپێچینەوە لە گەندەڵکارانن، هەروا داوای دەوڵەتی مەدەنی دەکەن، دژی پەرەگرتنی روڵی سوپاو سەرۆک ئەرکانەکەیە بە نێوی ئەحمەد قاید سالحە لە دیاریکردنی چارەنووسی پروسەی سیاسی ویرای ئەوەش داوای دادپەروەری دەکەن و لەگەڵ هەڵبژاردنی سەرۆک دا نیین کە بریار وایە لە ٤ ی تەمموزی ئەمساڵ بکرێ !\nشایانی باسە کوبا یەکەم وڵات بوو بانگی هەردوو سەرۆکی کرد لەسەر پلاتفورمێک ریکبکەون، دواتر نەرویج هەستا بە داوا کردنی نوێنەری هەردوو لا بەمەبەستی پێکهاتن، ئەم کۆبوونەوەیە لەشوێنێکی نهێنی لە ئۆسلۆی پایتەخت بەرێوەچوو، شایانی باسە ساڵی ٢٠١٦ نەرویج ناوبژی نێوان رژیمی کولومبیاو سوپای شورشگیری ئەو ولاتە کرد بە هەمان شێوە گەیشتنە ئەنجام !\nلە ئیستانبول ئەکرەم ئیمام ئۆغڵۆ بە نوێنەری پارتی گەلی کوماری بەرهەڵستکار دەرچوو وەک سەرۆکی شارەوانی ئیستانبول دەستنیشانکرا، توانی چوار ملیون دەنگ بەدەست بهێنی لە کاتێکدا رێژەی دانیشتوانی ئیستانبول ١٥ ملیونە !\nلەرووی سیاسەتی سەربازییەوە تورکیا توانی سەفەقەیەکی کڕین لەگەڵ روسیا ئەنجام بدا ئەوەش بە کڕینی سیستەمی داکوکی ئاسمانی اس ٤٠٠ لە روسیا ! ئەمەش بووە هۆی نیگەرانی ئەمریکا، لەکاتیکدا تورکیا دەیویست سیستەمی موشەکی دژی موشەک باتریود لە ئەمریکا بکڕێ بەڵام ئەمریکا مەرجی قورسی بۆ دانا ! بۆیە نەیتوانی بیکڕێ !\nسوریا و کۆتایی هاتنی داعش لەرووی سەربازییەوە / ئەمساڵ لەسەر دەستی هیزەکانی سوریای دیموکرات کە پەیدەی تیایە توانرا کۆتایی بە دوا موڵگەی داعش بهێنن لە باغوز لە کاتێک دا لە ساڵێ ٢٠١٤ داعش توانی دەوڵەتی خلافە ڕابگەیەنێ بە قەد پانتایی بریتانیا خاکی سوریاو عیراق داگیر بکا بە پێ هەواڵی مەرسەدی سوریا گوایا تائێستا ٢٥٠ نەفەری داعش لە باغوز خۆیان حەشار داوە !\nهەر ئەمساڵیش ئەمریکا بریاری دا هێزی سەربازیی لە رۆژهەڵاتی فورات بکشێتەوە، ئەم هەنگاوەش دڵەڕاوکی دروست کرد لەلای لایەنگرانی پەیدە کە خۆیان بەهاوپەیمانی ئەمریکا پێناسە دەکرد، لەم سەروبەرەدا تورکیا هەرەشەی کرد کە بەهێزی سوپا چەشنی عەفرین روژهەڵاتی فورات داگیر بکا بەڵام ئەمەی نەکرد، پێ دەچێ ژێر بە ژێر ئەمریکا هوشداری پێ دابێ !\nلەوانەیە ئایندەی کوردەکانی روژئاوا ئەوە بێ لەگەڵ رژیمی بەشار ئەسەد ریکبکەون و گفتۆگۆ ئەنجام بدەن لە هەمان کاتیش لەوانەیە ئەگەر ئەمریکا بەردەوام نەبێ لە هاوکاریکردنیان لە روسیاو پوتین نزیک بنەوە !!\nقەیرانی ئەمریکاوئیران / ئیران چی دیکە پەیگیری ریککەوتنامەی ئەتۆمی نابێ لەبەر ئەوەی پێش ساڵێک ئەمریکا لە ریککەوتنامەکە کشایەوەو ئابڵوقەی ئابوری بەسەر رژیمی ئاخوندی ئیران سەپاند !\nپێشتر ڕادە بۆ ئیران دانرا بوو هەر بۆ نموونە بەرهەمهێنان یورانیومی بە پیت دەبی ٣٠٠ کیلو بێ هەروا ئاوی قورس دەبێ ١٣٠ تەن بێ، بەڵام لێپرسراوێکی ئیرانی دەڵێ لەمەولا ڕادە دیاری ناکرێ بۆ بەرهەمهێنانی یورانیومی بە پیت و ئاوی قورس و دەستمان واڵایە !\nلەماوەی پێشوودا ئەمریکا سوپای پاسدارانی خستە لیستی تیرورەوە بە تایبەت فەیلەقی قودس بە رابەری قاسم سولەیمانی لەهەمان کات دا ناوی قاسم سولەیمانی و ئەبو بەکر بەغدادی لە تەک یەک هاتووە وەک دوو تیرویستی جیهانی !!\nسوپای پاسداران لە پینج فەیلەق پێکهاتووە، فەیلەقی قودس تایبەتە بە بەشداری کردنی چالاکیەکانی دەرەوەی ئیران وەک ئیراق و یەمەن و لوبنان و سوریاو ئەفغانستان !\nهەروا ئەمریکا ئیستا دژی سیبەری قورسی فەیلەقی قودسن لە وڵاتانی دی بە نیابە وەک حەشدی شەعبی لە عیراق و حزب و ڵای لوبنان و حوسیەکانی یەمەن و فاتمیەکانی ئەفغانستانن ! هەر یەکی لەو تەشکیلاتانە هەڵەیەک بکا دژی بەرژەوەندی ئەمریکا لەسەر ئیران حیساب دەکرێ !\nلە ١٢ ئایار ئیران بە فرۆکەی بی فروکەوان هیرشی کردە سەر بەندەری یەنبەعی سعودی و بەندەری فەجیرەی ئیماراتی.\nئەم دوو بەندەرە تەعویزی نەوتی ئیران دەکەن لە هەناردە بۆ وڵاتان، ئیران هەرەشە دەکا کە تەنگەی هرمز ببەستی، ئەمریکاش ئاگاداری کردۆتەوە کە ئەگەر هەنگاوی وا باوێ ئەنجامەکەی خراپ بەسەر ئیران دا دەشکێتەوە!\nلەم دواییەدا وەزارەتی دیفاعی ئەمریکی بریاری داوە بە ناردنی کەشتی هەواپەیماهەڵگری ئیبراهام لینکوڵن هەروا ١٢٠ هەزار سەربازو خستەخانەیەکی ١٠٠٠ قەرویڵەیی فروکەی ئیف ٥٢ بۆ مەرزی ئاوی ئیران، شایانی باسە کەشتی ناوبراو ئیبراهام لینکوڵن لەکاتی شەری کەنداو دا ئەمریکا ناردی بۆ مەرزی ئاوی ئیراق !\nهەڵەیەکی بچوک لەلایەن ئیرانەوە بۆی هەیە جەنگێکی گەورە لەناوچەکە بخوڵقێ !\nبەرای من سیناریوی رووخانی رژیمی ئیران لەلایەن ئەمریکاوە هەمان سیناریوی رووخانی رژیمی سەدامە کە چەندین ساڵێ خایاند هەتا لەناویان دا !


کؤردی پدیا - نێچیرڤان بارزانی\n👫 نێچیرڤان بارزانی | ڕزگ(دەسە): زنی نۆیسە (ژیان ناۆمە) | زبان مقاله: 🏳 کوردیی ناوەڕاست\n📚 فایل های مرتبط: 47\n🖇 آیتم های مرتبط: 230\n103. 👁 نامەیەک لە دوو کچی پاشماوەی ئەنفالەوە بۆ نێچیرڤان بارزانی و عیماد ئەحمەد\n104. 👁 نامەیەک لە سەرۆکی هەرێمی کوردستانەوە بۆ نێچیرڤان بارزانی\n105. 👁 نێچيرڤان بارزانی سەرەخۆشی لە بنەماڵەی عایشە پەریخان دەکات\n106. 👁 نێچیرڤان بارزانی ئیدانەی هێرشەکانی سەر باڵیۆزخانەی ئەمەریکای لە بەغدا کرد\n107. 👁 نێچیرڤان بارزانی بۆ بۆریس جۆنسن: هيوای سەرکەوتن بۆ خۆتان و پارتەکەتان دەخوازم\n108. 👁 نێچیرڤان بارزانی پیرۆبایی لە سەرکەوتنی کۆنگرەی چوارەمی یەکێتی دەکات\n109. 👁 نێچیرڤان بارزانی پیرۆزبایی لە نادیە موراد دەکات\n110. 👁 نێچیرڤان بارزانی پیرۆزبایی لە کچە پێشمەرگەیەک دەکات\n111. 👁 نێچیرڤان بارزانی جەژنی نەورۆز پیرۆز دەکات\n112. 👁 نێچیرڤان بارزانی دەستلەکارکێشانەوەی سێ وەزیری پەسندکرد\n113. 👁 نێچیرڤان بارزانی رێنماییەکی نوێ لە بارەی وەزارەتی خوێندنی باڵا دەردەکات\n114. 👁 نێچیرڤان بارزانی ستایشی هەوڵەکانی حکومەتی هەرێمی کوردستانی کرد بۆ رێگرتن لە بڵاوبوونەوەی ڤایرۆسی کۆرۆنا\n115. 👁 نێچیرڤان بارزانی سەرۆکی حکومەتی هەرێم پەیامی هاوخەمی بۆ کۆچی دوای عەزیز محمد، سکرتێری پێشوتری حزبی شیوعی عێراقی ئاڕاستەی بنەماڵەکەیان کرد\n116. 👁 نێچیرڤان بارزانی سەرۆکی حکومەتی هەرێمی کوردستان بە سەردانێکی رەسمی گەیشتە پاریسی پایتەختی فرەنسا\n117. 👁 نێچیرڤان بارزانی سەرۆکی حکومەتی هەرێمی کوردستان بەبۆنەی دەستپێکردنی ئۆپراسیۆنی ئازادکردنی شاری موسڵ راگەیەندراوێکی بڵاوکردەوە\n118. 👁 نێچیرڤان بارزانی سەرەخۆشی لە بنەماڵەی مەلا جەمیل شاوێسی دەکات\n119. 👁 نێچیرڤان بارزانی سەرەخۆشی لە پارێزگاری دهۆک دەکات\n120. 👁 نێچیرڤان بارزانی سەرەخۆشی لە حکوومەت و گەلی عومان دەکات\n121. 👁 نێچیرڤان بارزانی سەرەخۆشی لە میری کوێت دەکات\n122. 👁 نێچیرڤان بارزانی لە مەراسیمی دەستپێکردنی بنیاتنانی کۆمەڵگەی نوێی کونسوڵخانەی ئەمریکا لە هەولێر گوتارێکی پێشکەشکرد\n123. 👁 نێچیرڤان بارزانی لەبارەی بازگە نایاساییەکان بڕیارێکی دەرکرد\n124. 👁 نێچیرڤان بارزانی لەسەر دەستگیرکردنی هاوسەرۆکەکانی هەدەپە پەیامێک بڵاودەکاتەوە\n125. 👁 نێچیرڤان بارزانی هیوای سەلامەتی بۆ میری کوەیت دەخوازێت\n126. 👁 نێچیرڤان بارزانی و پوتین، پەیوەندییەکانی هەولێر مۆسکۆ تاوتوێ دەکەن\n127. 👁 نێچیرڤان بارزانی و مەکگۆرک کێشەکانی هەولێر بەغدا تاوتوێ دەکەن\n128. 👁 نێچیرڤان بارزانی لەبەڵگەنامەیەکی ویکیلیکسدا: مانەوەی کورد لەعێراق باشترە لەسەربەخۆیی بەبێ پشتیوانیی ئەمەریکا\n129. 👁 نێچیرڤان بارزانی: باری ئابووری باش دەبێتەوە، کوردستان روودەکاتە خێر و خۆشی\n130. 👁 نێچیرڤان بارزانی: بە نیگەرانییەکی زۆر و لە نزیکەوە چاودێریی دۆخی عێراق و پێشهاتەکانی دەکەین کە لە قەیرانێکی قووڵدایە\n131. 👁 نێچیرڤان بارزانی: پاڵپشتیی بۆ رۆژنامەڤانان و ئازادیی کاری رۆژنامەگەری دووپاتدەکەینەوە\n132. 👁 نێچیرڤان بارزانی: جیهان رەشید نموونەی کارامەيی و راوێژکارێکی لێهاتووی شارەزا بوو\n133. 👁 نێچیرڤان بارزانی: جەژنا ڕۆژى يێن ئێزى ل هەموو خوشک و برايێن ئێزدى ل کوردستانێ و ل هەر دەرەکا جيهانێ بن پيرۆز دکەم\n134. 👁 نێچیرڤان بارزانی: داعش هێشتا هەڕەشەیە بۆ سەر ئاشتی و ئاسایشی کوردستان\n135. 👁 نێچیرڤان بارزانی: دڵنیام ئەم قۆناغە سەختەش تێدەپەڕێنین\n136. 👁 نێچیرڤان بارزانی: رێککەوتننامەی 11ی ئازار بەڵگەی راستیی باوەڕی گەلی کوردستانە\n137. 👁 نێچیرڤان بارزانی: سەرکەوتنی راپەڕین بەرهەمی تەبایی بوو\n138. 👁 نێچیرڤان بارزانی: لەگەڵ یەکێتی دادەنیشین و دڵنیاتان دەکەمەوە هەموو گرژییەکان چارەسەر دەکەین\n139. 👁 نێچیرڤان بارزانی: نەورۆز جەژن و هێمای سەرکەوتنە و دەبێ وەک هەميشە هێز و ورەمان بداتێ\n140. 👁 نێچیرڤان بارزانی: هەموو هەوڵێک دەخەینەگەڕ بۆ بە جینۆساید ناساندنی ئەنفال\n141. 👁 نێچیرڤان بارزانی: کوردستان پشتیوانی مستەفا کازمییە بۆ پۆستی سەرۆکوەزیرانی عێراق\n142. 👁 نێچیرڤان بارزانی، بۆ یادی ئەنفالی بادینان؛ پێویستە عیراق قەرەبووی کەسوکاری ئەنفالکراوان بکاتەوە\n143. 👁 نێچیرڤان بارزانی، پيرۆزبايی لە هاوسەرۆکانی يەکێتی دەکات\n144. 👁 نێچیرڤان بارزانی، پیرۆزبایینامەیەک ئاراستەی رەجەب تەییب ئەردۆغان دەکات\n145. 👁 نێچیرڤان بارزانی، سەرۆکی هەرێمی کوردستان پەیامێکی لەسەر بارودۆخی ئێڕاق بڵاوکردەوە\n146. 👁 نێچیرڤان بارزانی، سەرۆکی هەرێمی کوردستان، یاسای چاکسازیی پەسەند کرد\n147. 👁 نێچیرڤان بارزانی، لە پەیامێکدا یادی جینۆسایدکردنی کوردانی فەیلی دەکاتەوە\n148. 👁 نێچیرڤان بارزانی، هۆشداریی لەبارەی زیادبوونی هێرشە تیرۆرستییەکان لە عێراق و بە تایبەت لە ناوچەکانی ماددەی 140 دەدات\n149. 👁 نەجمەدین کەریم پەیامێکی پیرۆزبای لە نێچیرڤان بارزانی دەکات بە بۆنەی وەرگرتنی پۆستی هەرێم\n👫 نوع شخص: ♕ وزیر\n➕ اێ ڕکؤردە إژ لآ Nov 10 2008 5:24PM أڕا(هاوڕێ باخەوان)\n✍ اێ بەخشە گل دؤمائن(آخرین گل) إژ لآ(هاوڕێ باخەوان): أڕاJun 10 2019 9:43PM نووآ بی(بروز بی)\n👁 اێ بەخشە 38,095 گل سئرکریائە(دێینە)\n📷 پەروەندە عەسگ 1.0.2 53 KB May 28 2019 10:09PM هاوڕێ باخەوان\n📷 پەروەندە عەسگ 1.0.1 16 KB Oct 28 2009 12:00AM هاوڕێ باخەوان\n| زمان دؤرسکردن وەڵگە(پەڕە): 0,858 ثانیه(اێس)


خولی پلە یەکی ئەڵمانیا - هۆفێنهایم vs کۆڵن - Soccer - Yariga - Results, fixtures, tables and statistics\nئاڕ بی لایپزیگ vs. بایێرن میونیش بایێر لیڤەرکوزن vs. ئاوگسبورگ هانۆڤەر ٩٦ vs. ئاڕ بی لایپزیگ شتوتگارت vs. هامبورگ شاڵکە vs. فرێیبورگ هۆفێنهایم vs. کۆڵن بایێرن میونیش vs. بۆروسیا دۆرتموند هێرتا بەرلین vs. ڤۆڵفسبۆرگ ڤێردێر برێمەن vs. ئینتراخت فرانکفورت ماینز ٠٥ vs. بۆروسیا مۆنشێنگلادباخ\nهۆفێنهایم vs کۆڵن 6-0\nس. گنابری (G) 22' (دروستکرا لە لایەن: B. Hübner)*\nس. گنابری (G) 47' (دروستکرا لە لایەن: F. Grillitsch)*\nM. Uth (G) 56' (دروستکرا لە لایەن: لوکاس ڕوپ)\nلوکاس ڕوپ (G) 61' (دروستکرا لە لایەن: M. Uth)\nS. Zuber (G) 72' (دروستکرا لە لایەن: M. Uth)\n'67 بۆ R. Zulj\n'56 بۆ J. Córdoba\n'69 بۆ فرێدێریک سۆرێنسن\n'56 بۆ کڵاودیۆ پیزارۆ\n'60 بۆ هاڤارد نۆردتڤێیت\n'60 بۆ B. Hübner\n'67 بۆ لوکاس ڕوپ\n'69 بۆ J. Hector\n7 لوکاس ڕوپ 61'\n29 س. گنابری 22' 47'\n6 هاڤارد نۆردتڤێیت بۆ B. Hübner 60'\n17 S. Zuber بۆ A. Kramarić 65' 72'\n20 R. Zulj بۆ لوکاس ڕوپ 67' 76'\n4 فرێدێریک سۆرێنسن بۆ J. Hector 69'\n15 J. Córdoba بۆ Y. Ōsako 56'\n39 کڵاودیۆ پیزارۆ بۆ لیۆناردۆ بیتێنکۆرت 56'


1/4/2019 - 16:26\nتایبه‌ت به كه‌لتووریی گه‌لان\nنۆیه‌مین فێستیڤاڵی نێوده‌وڵه‌تی فیلمی "واڕێش" تایبه‌ت به كه‌لتووریی گه‌لان واته دابوونه‌ریته‌كانی كرداریی، گوتاریی و ژینگه به‌ڕێوه‌ده‌چێت.\nنۆیه‌مین خولی فێستیڤاڵی نێوده‌وڵه‌تی فیلمی "واڕێش" كه‌لتووریی گه‌لان تایبه‌ت دابوونه‌ریتی كرداریی، دابوونه‌ریتی گوتاریی و دابوونه‌ریتی ژینگه و به هاوكاری دایره‌ی گشتیی فه‌رهه‌نگ و هونه‌ری پارێزگای مازه‌نده‌ران و به هاوبه‌شی ڕێكخراوه‌ی سینه‌مایی وه‌زاره‌تی ڕۆشنبیری ئێران و هه‌روه‌ها پارێزگاریی مازه‌نده‌ران له ڕۆژانی كۆتایی مانگی ئه‌پرێلی 2019 له شاره جۆراوجۆره‌كانی پارێزگای مازه‌نده‌ران له باكووری وڵاتی ئێران به‌ڕێوه‌ده‌چێت.\nئامانجه‌كانی به‌ڕێوه‌بردنی فێستیڤاڵی نێوده‌وڵه‌تی فیلمی "واڕێش" بریتین له: به‌هێزكردن و پشتیوانی له به‌رهه‌م و فیلمه‌كان به ناوه‌رۆكی مرۆڤناسی به ته‌ركیز له‌سه‌ر بابه‌تی كه‌لتووری گه‌لان، په‌یوه‌ندیی كاریگه‌ر له‌گه‌ڵ چالاكڤانانی بواری كورته فیلمی چیرۆكی، دیكۆمێنتاریی و ئه‌نیمه‌یشن و ناساندنی ڕوخساره ئه‌خلاقییه‌كانی بواری سینه‌مای نه‌ته‌وه‌یی و هه‌روه‌ها په‌یوه‌ندیی له‌گه‌ڵ فیلمسازانی ده‌ورووبه‌ری ده‌ریای كاسپییه‌ن و بواری شارستانییه‌تی هاوبه‌ش به مه‌به‌ستی به‌ده‌ستهێنانی گۆڕانگارییه‌كانی نوێی له نێوان وڵاتانی ناوچه‌كه‌دا.\nئه‌م ڕووداوه سینه‌ماییه له سێ به‌شی سه‌ره‌كی "پێشبڕكێی نه‌ته‌وه‌یی"، به‌شی "پێشبڕكێی نێوده‌وڵه‌تی" (میراتی هاوبه‌ش) كه زمانه‌كانی پارسی، میراتی هاوبه‌ش له نێوان وڵاتانی ئێران، ئه‌فغانستان و تاجیكستان و ده‌ریای كاسپییه‌نیش میراتی سروشتی وڵاتانی ئێران، ئازه‌ریابجان، ڕووسیا، توركستان و قه‌زاقستان و به‌شی پێشبڕكێی "ته‌رنه وا" كه به زمانی مازه‌نده‌رانی یانی "شنه‌ی نوێی" له‌سه‌ر بنه‌مای دابوونه‌ریته‌كانی كرداریی، گوتاریی و ژینگه، به‌شی "تایبه‌ت" واته نمایشی فیلمه‌كان به ته‌وه‌ریی جه‌نگه‌ڵه‌كانی هیركانی، به‌شی "ڕێزلێنانی فیلمسازێك"، به‌شی "چاوخشاندنێك به فیلمه‌كانی مرۆڤناسی پارێزگای گیلان"، به‌شی "چاوخشاندن به فیلمه‌كانی مرۆڤناسی وڵاتی ئازه‌ربایجان"، به‌شی "ڤۆركشۆپی فێركاریی" و هه‌روه‌ها به‌شی "توێژینه‌وه‌یی و كه‌لتووریی" به‌ڕێوه‌ده‌چێت.\nته‌وه‌ر و بابه‌ته‌كانی فێستیڤاڵی نێوده‌وڵه‌تی فیلمی "واڕێش" بریتین له:\n1 ـ دابوونه‌ریتی كرداریی: كه بریتین له‌و فیلمانه‌ی به ناوه‌رۆكی دابوونه‌ریته‌كان، ئایینه‌كان، كرده‌وه، جه‌ژنه نه‌ته‌وه‌یی و مه‌زهه‌بییه‌كان، كرده‌وه و دابوونه‌ریته‌كان، یارییه‌كانی گه‌لان و ...\n2 ـ دابوونه‌ریتی گوتاریی: كه بریتین له‌و فیلمانه‌ی به ناوه‌رۆكی چیرۆكیی گه‌لان، چیرۆكه ئه‌خلاقییه‌كان، ئه‌ڤیندارانه، لالاییه‌كان، گۆرانییه‌كان، شینگێڕیی، مێلۆدییه‌كان، پارچه هه‌ڵبه‌سته‌كان، شێعری خۆماڵی، ئه‌فسانه‌ی دێرین و مه‌ته‌ڵ .\n3 ـ دابوونه‌ریتی ژینگه: كه بریتین له‌و فیلمانه‌ی به ناوه‌رۆكی شارسازی خۆماڵی، شێوازیی به‌رهه‌مهێنان له ژیانی كشتووكاڵ، مه‌ڕووماڵات، ماسی گرتن و وه‌به‌رهێنان له جه‌نگه‌ڵه‌كان، پیشه‌ی ده‌ستی و ده‌ستكرده‌كان، جلووبه‌رگ، كه‌لتووریی چێشتی خۆماڵی بازاڕ و ئاڵووگۆڕیی.\nئا/ مه‌نسوور جیهانی


نووسه‌رێك حه‌وت كتێبی نوێ بڵاو ده‌كاته‌وه\n7/1/2018 - 10:03\nله ١٩ی ئه‌م مانگه نووسه‌ری به توانا (حه‌مه‌سه‌عید حه‌سه‌ن) حه‌وت كتێبی نوێی خۆی چاپكراو بڵاو ده‌كاته‌وه.\nحه‌مه‌سه‌عید حه‌سه‌ن به "وشه"ی ڕاگه‌یاند: له ساڵی ٢٠١٣دا سێ كتێبی ترم به‌هه‌مان شێوه بڵاو بووه‌ته‌وه، دیاره من ئه‌و ده‌قه‌كانی له ڕووداو و ڕۆژنامه‌كانی تر ده‌ینووسم، به پلان ده‌ینووسم و مه‌به‌ستمه دواتر بیكه‌مه كتێب، ئه‌و حه‌وت كتێبه‌یشم، ده‌قه‌كانیان به نه‌فه‌سی كتێب نووسراون.\nئارێز حه‌سه‌ن به‌ڕێوه‌به‌ری ناوه‌ندی "ئاوێر" له هه‌ولێر ڕاگه‌یاند: ناوه‌ندی ئاوێر له مێژووی دووی ڕێبه‌ندان حه‌فت كتێبی نووسه‌ری به‌ناووده‌نگ (حه‌مه‌سه‌عید حه‌سه‌ن) چاپ ده‌كات و به ئاماده‌بوونی نووسه‌ر بڵاویده‌كاته‌وه.\nشایه‌نی باسه، كتێبه‌كانی (حه‌مه‌سه‌عید حه‌سه‌ن) نووسراوی نوێن و پێشتر به‌شێوه‌ی كتێب وه‌شان نه‌كراوه، ئه‌مجاره نووسه‌ر جیاوازتر كاری له‌سه‌ر كتێبه‌كان كردووه، كه بابه‌ته‌كانی فره لایه‌نن و بریتین له: لێكۆڵینه‌وه‌ی جیاوازتر بۆ ئایین و مه‌سه‌له‌كانی تری، شیعر، چه‌ند توێژینه‌وه‌یه‌كی كولتووریی و ئه‌ده‌بی، تێڕوانینێكی نوێ بۆ فه‌لسه‌فه‌ی ئازادی، خۆشه‌ویستیی فه‌یله‌سووف "ئۆشۆ" و چه‌ند توێژینه‌وه و ڕه‌خنه‌یه‌ك له‌باره‌ی ڕۆمانه‌وه."\nبڕیاره ١٩ی یه‌كی ساڵی ٢٠١٨ حه‌مه‌سه‌عید حه‌سه‌ن حه‌وت كتێب چاپ و وه‌شان بكات، ناوه‌ندی "ئاوێر" بۆ چاپ و بڵاوكردنه‌وه، وه‌شانیان ده‌كات كتێبه‌كان بابه‌تی جۆراوجۆرن و ناوه‌ندی "ئاوێر" به چاپ و بڵاوكردنه‌وه‌ی هه‌ڵده‌ستێت.\nسه‌رچاوه / وشه\nسمینار و رێوره‌سمی ئیمزاكردنی ڕۆمانی "كۆبانێ"ی جان دۆست له سۆران سازكرا\nكتێبی(ڕۆشنبیری ژینگه‌یی له ناوه‌نده‌كانی خوێندن دا) بڵاوكراییه‌وه\nكتێبی (پارێزبه‌ندی په‌رله‌مانی) بڵاوكرایه‌وه\nكتێبی" كورد له ئۆكتۆبه‌ری ره‌شدا" بڵاوكراییه‌وه


18:39 - 15 September 2020\nهەنگاو: بەندکراوێکی سیاسی خەڵکی مەریوان کە لە بەندیخانەی ناوەندیی شاری سنە ڕاگیرابوو، بە بەندیخانەی گشتیی شارەکەی خۆی گوازرایەوە.\nبە پێی راپۆرتی گەیشتوو بە رێکخراوی مافی مرۆڤی هەنگاو، ڕۆژی هەینی ٢٢ی خەرمانانی ٢٧٢٠ (١٢ی سێپتامبری ٢٠٢٠)، تەحسین دادڕەس، بەندکراوی سیاسیی کورد لە بەندیخانەی سنەوە بۆ بەندیخانەی گشتیی شاری مەریوان گوازراوەتەوە.\nئەو بەندکراوە سیاسییە کورد لە ماوەی سێ ساڵی ڕابردوودا تەنیا جارێک و ئەویش بۆ نەشتەرگەری مەرەخەسی پێدراوە.\nتەحسین دادڕەس رۆژی پێنجشەممە ١٤ی خاکەلێوەی ٢٧٢٠( ٢ی ئاوریلی ٢٠٢٠) پاش ئەوەی چەندین جاربەرپرسانی بەندیخانەی مەریوان داواکاریی ناوبراویان بۆ مەرەخەسی رەد کردەوە، لە ژێر گوشاری ئیدارەی ئیتلاعاتی ئەو شارەدا ناوبراو بۆ بەندیخانەی سنە گوازرایەوە.


هیچ كه‌سێك له حكوومه‌ت به ته‌مای دامه‌زراندن نه‌بێت\nحكوومه‌تی هه‌رێمی كوردستان زۆر زیاتر له ئاستی پێویست فه‌رمانبه‌ری هه‌یه، بۆیه له به‌رنامه‌یدا نییه تا چه‌ندان ساڵی تر ده‌رچووانی زانكۆ دابمه‌زرێنێت. به‌ڵام له به‌رنامه‌یدایه له‌مه‌ودوا ئه‌و ئه‌ركه به كه‌رتی تایبه‌ت بسپێرێت.\nدوای ئه‌وه‌ی له ساڵی 2014 ته‌نگژه‌ی دارایی له هه‌رێمی كوردستان ده‌ستی پێ كرد، دامه‌زراندنیش له كوردستان به یه‌كجاری وه‌ستا.\nپێش ئه‌و كاته ساڵانه له‌گه‌ڵ نووسینه‌وه‌ی پڕۆژه‌ی بودجه، باس له دامه‌زراندنی ده‌رچووانی زانكۆش ده‌كرا كه هه‌ندێك ساڵ ده‌گه‌یشته 15 هه‌زار كه‌س. دامه‌زراندن به لێشاو بوو، جگه له‌و ژماره‌یه‌ی له چوارچێوه‌ی بودجه په‌سند ده‌كرا، به هه‌زارانی تری به هۆكاری جیاواز داده‌مه‌زران.\nدامه‌زراندنی به لێشاو هۆكار بوو یۆ ئه‌وه‌ی باری حكوومه‌تی هه‌رێمی كوردستان ئه‌وه‌نده قورس بێت، نه‌توانێ مووچه‌كانیان بدات.\nله‌وانه‌یه ته‌نگژه‌ی داراییش هه‌موو شتێكی خراپ نه‌بێت، چونكه ئه‌گه‌ر ئه‌و ته‌نگژه‌یه نه‌هاتایه‌ته كایه‌وه، ئه‌وا به‌و پێنج ساڵه نزیكه‌ی 100 هه‌زار كه‌سی تر داده‌مه‌زران. ئه‌وه‌ی جێی تێڕامانه له‌و ماوه‌یه‌دا كه‌س دانه‌مه‌زراوه، به‌ڵام هیچ كێشه‌یه‌كیش بۆ كاروباری وه‌زاره‌ته‌كان دروست نه‌بووه.\nله هه‌رێمی كوردستان به تایبه‌تی دوای كه‌مبوونه‌وه‌ی مووچه و سیسته‌می پاشه‌كه‌وتی مووچه، زۆر له فه‌رمانبه‌رانی له هه‌فته‌دا ته‌نیا دوو رۆژ ده‌وامیان كردووه، به‌ڵام هیچ كێشه‌یه‌ك بۆ كاروباری حكوومه‌تیش نه‌هاتووه‌ته كایه‌وه و ئه‌مه‌ش ده‌یسه‌لمێنێت كه حكوومه‌تی هه‌رێمی كوردستان تا چه‌ندان ساڵی تریش پێویستی به دامه‌زراندن نابێت.\nخه‌می گه‌وره ئه‌وه‌یه به ده‌یان هه‌زار قوتابی كه له زانكۆكان ده‌رچوون، له كوێ دابمه‌زرێن و حكوومه‌ت چۆن هه‌لی كاریان بۆ دابین بكات؟. كه‌رتی تایبه‌ت گرنگترین بژارده‌یه بۆ ئه‌وه‌ی ئه‌م خه‌مه بڕه‌وێنێته‌وه.\nزاگرۆس فه‌تاح به‌ڕێوه‌به‌ری گشتیی پڕۆژه‌كان له وه‌زاره‌تی پلاندانانی حكوومه‌تی هه‌رێمی كوردستان، له "وشه"وه هیوای ئه‌وه ده‌خوازێ حكوومه‌ت هیچ كه‌سێك دانه‌مه‌زرێنێت، چونكه ژماره‌ی فه‌رمانبه‌ران له ئاستی پێویست زۆر زیاتره.\nئه‌و ده‌ڵێت "راسته ئه‌وه‌ی زانكۆ ته‌واو ده‌كات ده‌بێ بخرێته بازاڕی كار، به‌ڵام بته‌وێ له حكوومه‌ت دایبمه‌زرێنیت، ئه‌وا زیان به كۆی گشتی ده‌گه‌یه‌نێت و هیچ قازانجێكی نابێت. هه‌موو لایه‌نه سیاسییه‌كان ده‌بێ له‌وه تێبگه‌ن كه قه‌باره‌ی حكوومه‌ت گه‌وره‌یه و نابێت دامه‌زراندن به‌رده‌وام بێ."\nبه‌گوێره‌ی ئامارێك كه ئه‌و به‌رپرسه‌ی پلاندان بۆ "وشه" خستیه ڕوو، 14%ی خه‌ڵكی هه‌رێمی كوردستان فه‌رمانبه‌رن، له كاتێكدا له ئه‌ڵمانیا و ئه‌وروپا رێژه‌كه 7%ـه. هه‌ڵبه‌ت ئه‌مه ژماره‌ی فه‌رمانبه‌ری فه‌رمییه و ئه‌گه‌ر ژماره‌ی مووچه‌خۆرانی بخرێته سه‌ر، ئه‌وا رێژه‌كه زۆر به‌رز ده‌بێته‌وه.\nزاگرۆس روونی ده‌كاته‌وه كه هه‌ر ملیاریك دۆلار كه له پڕۆژه‌كاندا خه‌رج ده‌كرێ، 40 تا 50 هه‌زار ده‌رفه‌تی كار دروست ده‌كات و ئه‌گه‌ر ئامانج ئه‌وه بێ خه‌ڵك بژێوی باشتر بێ، به دامه‌زراندن باشتر نابێ. ئه‌و پاره‌یه‌ی هه‌یه با له پڕۆژه‌كان خه‌رج بكرێ، با قوتابخانه‌یه‌ك دروست بكرێ.\nبۆ نموونه، پڕۆژه‌ی دروستكردنی قوتابخانه‌یه‌ك، پێویستی به بلۆك هه‌یه، خه‌ڵكێك له كارگه‌ی بلۆك كار ده‌كه‌ن، خه‌ڵكێك ده‌بێ بیگوازنه‌وه، خه‌ڵكێك له بواری كاره‌با، خه‌ڵكێك له بواری دیكۆر، خه‌ڵكێك له بواری گه‌چ و ئاو و شتی تر كار ده‌كه‌ن و هه‌لی كار دروست ده‌بێت.\nحكوومه‌تی هه‌رێمی كوردستان بۆ چاره‌سه‌ی پرسی بێكاری و دابه‌زاندنی رێژه‌ی بێكاری، ئه‌ركێكی زۆر قورسی له‌سه‌ر شان نییه، چونكه سه‌ره‌ڕای ئه‌وه‌ی له 2016 و 2017 ته‌نگژه‌ی دارایی درێژه‌ی هه‌بووه، كه‌چی به جووڵه‌یه‌كی بچووك له كه‌رتی تایبه‌ت، رێژه‌ی بێكاری له سه‌رووی 13%ه‌وه بۆ سه‌رووی 10%دابه‌زیوه.\nدكتۆر عه‌بدوڵا پشده‌ری پسپۆڕ له پڕۆژه‌ی بچووكی پیشه‌سازی، بۆ "وشه" ئه‌وه‌ی خسته ڕوو كه ئه‌ركی سه‌رشانی حكوومه‌تی هه‌رێمی كوردستانه سه‌رجه‌م كه‌رته‌كانی وه‌ك كشتوكاڵ، پیشه‌سازی و گه‌شتوگوزار به‌هێز بكات، وێڕای كه‌مكردنه‌وه‌ی رۆتین، هه‌وڵ بدات بانكه‌كان چالاك بكات و به‌ربه‌سته‌كانی به‌رده‌م وه‌به‌رهێنان نه‌هێڵێت.\nبه‌بۆچوونی پشده‌ری، گرنگترین هه‌نگاوی حكوومه‌ت دوای به‌رزبوونه‌وه‌ی داهات، ئه‌وه‌یه بودجه‌ی وه‌به‌رهێنان زیاد بكات و هاوسه‌نگییه‌ك له چۆنیه‌تیی خه‌رجكردنی بودجه‌ی گشتی بهێنێته كایه‌وه. زیاتر گوتی "ده‌كرێ دامه‌زراوه‌یه‌كی تایبه‌تی هه‌بێت له رێیه‌وه قه‌رزی بچووك به خه‌ڵك بدرێت و به وردی و له چوارچێوه‌ی پرۆپۆزه‌ڵ و رێوشوێنی گونجاو، پاڵپشتی گه‌نجان بكرێت.


کۆرۆنا و نەخۆشی شەکرە\n13/6/2020 07:55 PM\nتوێژەران باس لە پەیوەندیی دوو لایەنەی کۆڤید-19 و نەخۆشی شەکرە دەکەن، بە جۆرێک کە شەکرە دەبێتە هۆی قورسبوونەوەی نیشانەکانی کۆڤید-19 و کۆرۆناش دەبێتە هۆی سەرهەڵدانی نەخۆشیی شەکرە.\nکۆڤید-19 نەخۆشییەکی سیستەمی هەناسەدانە بەڵام کاریگەریی لەسەر بەشەکانی دیکەی جەستەش دادەنێت، هەر لە نەمانی هەستکردن بە بۆن و تام هەتا ئازاری گورچیلە و دڵ. ئاسەواری ئەم نەخۆشییە مەرگهێنەرە هەر بەوەندە کۆتایی نایەت و بەپێی توێژینەوەی "کینگز کۆلێژ"ـی لەندەن هەندێک نیشانەی تووشبوون بە نەخۆشی شەکرە لە نەخۆشانی کۆرۆناییدا دەبیندرێت. هەروەها ئەو کەسانەی نەخۆشی شەکرەیان هەیە بە سەختی تووشی کۆڤید-19 دەبن.\nگلۆکۆز شەکرێکی سادەیە کە سووتەمەنی سەرەکی خانەکانی جەستەیە. ئەو کەسانەی تووشی نەخۆشی شەکرە دەبن پرۆسەی بەرهەمهێنانی ئانسۆلین کە ئەنزیمی هەرسکردنی شەکری خوێنە، دەوەستێت یان ئەوەی کە جەستەیان بەنیسبەت بەرهەمهێنای ئەم ئەنزیمە هیچ هەستیارییەکی نامێنێت و لە دەرئەنجامدا رادەی شەکری خوێن بەرز دەبێتەوە و کێشەی گەورە دروست دەکات.\nپرۆژەیەکی توێژینەوەیی نێودەوڵەتی بە ناوی "CoviDiab Registry" بە بەشداری 17 پسپۆڕ بۆ تۆمارکردنی زانیاری سەبارەت بە پەیوەندیی نێوان کۆرۆنا و شەکرە دەستی پێکردووە. هەرچەند هێشتا پەیوەندییەکی ئاشکرا لەنێوان ئەم دوو ئازارەدا دەستنیشان نەکراوە بەڵام بەپێی ئەم توێژینەوەیە ئەگەر هەیە کە کۆڤید-١٩ ببێتە هۆی کۆمەڵێک بشێی لە سیستەمی مێتابۆلیزمی گلۆکۆزدا. بەپێی ئامارەکان 20 بۆ 30٪ـی قوربانیانی کۆرۆنا نەخۆشی شەکرەیان بووە و ئەم بابەتە ئەگەری پەیوەندیی نێوان ئەم دوو نەخۆشییە زیاد دەکات.


وەزیری تەندروستیی عێراق، حەسەن تەمیمی رایگەیاند کە بەم زووانە ڤاکسینی فایزەر دژەکۆرۆنا (COVID-١٩) ، دەگاتە عێراق.\nحەسەن تەمیمی لە لێدوانێکی رۆژنامەوانییدا ئاشکرایکردووە، پێدوایستییەکانی تایبەت بە ڤاکسینی فایزەر لە عێراق پشتی دەبەسترێت بۆ ئەو مەبەستەیش وەزارەتی تەندروستیی عێراق گرێبەستی بۆ کڕینی ڤاکسینی دژە کۆرۆنای لەگەڵ کۆمپانیاکانی جیھان واژووکردووە و گوتی: "بەم زووانە ڤاکسینی فایزەر دژەکۆرۆنا، دەگاتە عێراق".\nراشیگەیاند کە وەزارەتی تەندروستیی عێراق رۆژانە لە پەیوەندیی دایە لەگەڵ کۆمپانیانی جیھان و ئاماژە بەوەیشدا کە ھەر کاتێک ڤاکسینی فایزەر دژەکۆرۆنا بگاتە عێراق، ئەوا دەدرێت بە ھاووڵاتییان و گوتی: "ڤاکسینەکانی دژەکۆرۆنا کە لەئێستادا لەسەرتاسەری جیھان بەکاردەھێندرێن، تاقیکراونەتەوە و سەرکەوتووبوون ".\nوەزیری تەندروستیی عێراق، حەسەن تەمیمی باسی لە نەوە نوێیەکەی ڤایرۆسی کۆرۆنا کرد و وتی: "تاکە رێگا بۆ خۆپاراستن لە نەوە نوێیەکەی ڤایرۆسی کۆرۆنا، بەستنی ماسک و دوورە پەرێزیی کۆمەڵایەتییە".\nدوێنێ ھەینی وەزیری تەندروستیی عێراق، حەسەن تەمیمی رایگەیاندبوو کە عێراق، ١٦ ملیۆن جورعەی ڤاکسینی دژەکۆرۆنای نوێی، کڕیووە و ئاماژەی بەوەیشدابوو کە لەئێستادا، تیمێکی تایبەتی تەندروستیی عێراق لەسەر چۆنیەتی بەکارھێنانی ئەو ڤاکسینەی کە کڕاوە، مەشق و راھێنانیان پێ دەکرێت.\nئەمەیش لە کاتێدایە بەپێی دوایین ئامارەکان تا ئێستا ٥٨٩ ھەزار و ٩٤٣ کەس لە عێراق تووشی ڤایرۆسی کۆرۆنا بوون و لەو ژمارەیەش ١٢ ھەزار و ٧٥٥ کەس گیانیان لەدەستداوە و ٥٢٨ ھەزار و ٨٧٢ی دیکەیش چاکبوونەتەوە.


كێ كه‌ركوك و شه‌نگالی تەسلیمی به‌غدا كرد؟\n16/10/2020 ژمارەی بینین: 23 جار\nبه‌پێی رێككه‌وتنی 12ی ته‌مموزی 2016 بارزانی یه‌كه‌مجار كه‌ركوك و پاشان شه‌نگالی ته‌سلیم به حكومه‌تی عێراق كردووه.\nرۆژی 12-7-2016 به ئاماده‌بوونی مه‌سعود بارزانی سه‌رۆكی ئه‌و كاتی هه‌رێمی كوردستان، كه‌ریم شه‌نگالی وه‌زیری به وه‌كاله‌تی پێشمه‌رگه و ئه‌لیسا سلۆتكین، یاریده‌ده‌ری وه‌زیری به‌رگریی ئه‌مه‌ریكا بۆ ئاسایشی نێوده‌وڵه‌تی، له هه‌ولێر رێككه‌وتنێكیان ئیمزا كرد. به‌پێی ئه‌و رێككه‌وتنه، حكومه‌تی هه‌رێمی كوردستان ساڵانه 400 ملیۆن دۆلاری له ئه‌مریكا وه‌رده‌گرت به ناوی شه‌ڕی دژ به داعش. له به‌رامبه‌ردا هه‌رێمی كوردستان پابه‌ند ده‌بوو هه‌ر ناوچه‌یه‌ك ئازاد بكات، له كاتی ئاماده‌یی حكومه‌تی فیدراڵیی عێراق دا، ئه‌و ناوچه‌یه ته‌سلیم به ده‌سه‌ڵاتی عێراق بكاته‌وه.\nبه پێی ئه‌م رێككه‌وتنه، مه‌سعود بارزانی هێزی پێشمه‌رگه‌ی بۆ ناوچه‌كانی ده‌ره‌وه‌ی ئیداره‌ی هه‌رێمی كوردستان به‌كارهێنا و هه‌زاران پێشمه‌رگه له‌و پێناوه‌دا شه‌هید و بریندار بوون بێ ئه‌وه‌ی ماندوبوونه‌كه‌یان ببێته ده‌ستكه‌وت بۆ خۆیان و خه‌ڵكی كوردستان.\nئه‌وكات كه رێككه‌وتنه‌كه بڵاوكرایه‌وه، چاودێرانی سیاسی ره‌خنه‌ی توندیان له سه‌رۆكی هه‌رێم گرت كه پێشمه‌رگه‌ی وه‌كو هێزێك كه به پاره شه‌ڕ بكات به‌كارهێناوه و له جیاتی سوپای عێراق شه‌ڕ به پێشمه‌رگه ده‌كات له كاتێكدا قازانجی ئه‌و قوربانیدانه راسته‌وخۆ بۆ كوردستان نییه. چونكه له ده‌قی رێككه‌وتنه‌كه‌دا هاتبوو كه هه‌ر كات حكومه‌تی عێراق داوای كرد ناوچه ئازاد كراوه‌كانی ته‌سلیم بكرێت، نابێت هه‌رێمی كوردستان داوای خاوه‌ندارێتیی ئه‌و ناوچانه بكات. بارزانی به‌م داوایه‌ی ئه‌مریكا و عێراق رازی بوو به‌و مه‌رجه‌ی 400 ملیۆن دۆلار وه‌ربگرێت.\nله دوای ریفراندۆمی ساڵی 2017 حه‌یده‌ر عه‌بادی داوای كه‌ركوكی كرده‌وه و بارزانی رازی بوو كه كه‌ركوك ته‌سلیم به عێراق بكرێته‌وه، به‌ڵام نه‌یویست ئه‌و هه‌ڵه گه‌وره‌یه بخاته سه‌رشانی خۆی و مێژوو له خۆی بشێوێنێت ، بۆیه په‌نای برد بۆ دروستكردنی چیرۆكی 16ی ئۆكتۆبه‌ر و وای له خه‌ڵكی كوردستان گه‌یاند كه یه‌كێتیی نیشتیمانیی كوردستان كه‌ركوكی ته‌سلیم به عێراق كردۆته‌وه. له كاتێكدا به‌پێی ئه‌م رێككه‌وتنه، بارزانی به‌رپرس بوو له ته‌سلیم كردنی كه‌ركوك به عێراق.\nئێستاش سێ ساڵ دوای ئه‌و كاره‌ساته، بارزانی متمانه پێكراوترین پیاوی خۆی له‌ناو حكومه‌تی هه‌رێم نارد بۆ به‌غدا و ره‌زامه‌ندیی نیشان دا كه شه‌نگال ته‌سلیم به عێراق بكرێته‌وه چونكه سه‌رۆك وه‌زیرانی عێراق ئێستا داوای كردووه شنگال بخرێته‌وه ژێر ركێفی ده‌وڵه‌تی عێراق.\nبه‌ڵام دووباره بارزانی ته‌سلیم كردنی شنگال به ده‌سكه‌وت بۆ كوردستان و پێكه‌وه ژیان باس ده‌كات و له‌به‌ر ئه‌وه‌ی ئه‌و ناوچه‌یه له سنووری ده‌سه‌ڵاتی هێزه‌كانی خۆیه‌تی، ناتوانێت ته‌سلیم كردنه‌كه‌ی بخاته ئه‌ستۆی یه‌كێتیی و لایه‌نی تری پێ تۆمه‌تبار بكات و خه‌ڵكی كوردستانی پێ چه‌واشه بكات.\nته‌سلیمكردنی شنگال هیچ ده‌ستكه‌وتێكی بۆ گه‌لی كوردستان تیا نییه، هه‌روه‌ك چۆن ته‌سلیمكردنی كه‌ركوك هیچ قازانجێكی بۆ كوردستان نه‌بوو. به‌ڵام له‌به‌رئه‌وه‌ی به زیانی یه‌كێتیی نیشتیمانیی كوردستان بوو، پارتی ئه‌نجامی دا و سێ ساڵیشه له یه‌ك كۆبوونه‌وه‌ی ئاسایی كردنه‌وه‌ی دۆخی كه‌ركوك و دانانه‌وه‌ی پارێزگارێكی كورد بۆ شاره‌كه، هه‌نگاوی ئیجابیی نه‌ناوه.


Home›ئابووری›دۆخی دارایی زیانی زۆری بە کەرتی گەشتیاری گەیاندووە\nبەڕێوەبەری گەشتوگوزاری سۆران رایگەیاندووە، بەهۆی بڵاوبوونەوەی ڤایرۆسی کۆرۆنا و دۆخی دارایی هەرێمەوە، زیانی زۆر بەر کەرتی گەشتیاری کەوتووە و هەلی کاریش لە ناوچە گەشتیارییەکان 50% کەمبووەتەوە.\nبارزان محەمەد بەڕێوەبەری گەشتوگوزاری سۆران بە SNNی ڕاگەیاند : “لە دوای 10ی ئازاری ساڵی ڕابردوو ڕۆژانە نزیکەی 5هەزار بۆ 6هەزار گەشتیار سەردانی هاوینەهەوارو ناوچە گەشتیارییەکانی دەڤەری سۆرانیان دەکرد، کەچی ئەمساڵ لەدوای هەڵگرتنی قەدەغەی هاتوچۆ ڕۆژانە ڕێژەیەکی زۆر کەم گەشتیار ڕوویان کردە ناوچە گەشتیارییەکان، دەتوانم بڵێم هاتنی گەشتیاران زۆر کەمبووەتەوە و بەڕێژەی %70دابەزیوە”.\nڕێباز فارس خۆی و خێزانەکەی لەهەولێرەوە هاتونەتە ناوچە گەشتیارییەکانی دەڤەری سۆران، ڕێباز دەڵێت: “من لە هاوین و وەرزی بەهار سەردانی بێخاڵ و گەلی علی بەگ دەکەم، ئەمساڵ بە جیاواز لەگەڵ ساڵی ڕابردوو ناوچە گەشتیاریەکان چۆڵن و هەست ناکەیت کە ئێرە بێخاڵە چونکە هیچ کاتێک لە مانگی ئایار و حوزەیران بێخاڵم ئاوا بە چۆڵی نەبینیوە”.\nئەو گەشتیارە باسی لەوەشکرد کە، من ئێستا کە لەهەولێرەوە هاتومەتە سۆران خەرجیەکانیشم لەچاو ساڵی ڕابردوو کەمکردۆتەوە، چونکە کاتی وەرگرتنی مووچەم نادیارە”.\nحسێن بێخاڵی کە خاوەنی چێشتخانەیە لە هاوینەهەواری بێخاڵ بۆ SNN وتی: “بەهۆی کەمبونەوەی ڕێژەی گەشتیاران و ئەو دۆخەی کە ئێستا هەیە، گەشتیار وەکو جاران نان لە چێشتخانەکانی ناوچە گەشتیاریەکان ناخوات، ڕێژەی کرێکار و شاگردمان لە چێشتخانەکەمان زۆر کەمکردووەتەوە، جاران بە 10 کەس پێڕانەدەگەیشتین میوان بەڕێبکەین، کەچی ئێستا بە سێ کەس ئەو چێشتخانەیە بەڕێوەدەبەین و هێشتاش میوان و گەشتیارمان زۆر کەمبووەتەوە”.\nوتیشی:” ئێستا لەبڕی قازانج بە ئەستەم دەتوانین بگەینەوە بە دەستمایەی خۆمان، ئەگەر دۆخی ناوچە گەشتیاریەکان بەو شێوە بمێنێتەوە ڕەنگە چێشتخانەکەمان دابخەین”.\nدەڤەری سۆران بەهەر چوار قەزای سۆران، چۆمان، ڕواندزو مێرگەسۆر خاوەنی ژمارەیەکی زۆر هاوینەهەوار و ناوچەی گەشتیاری کەرتی تایبەت و گشتیە. بە ڕێژەی %80ی ناوچە گەشتیاریەکانی پارێزگای هەولێر کەوتونەتە دەڤەری سۆران. ناوچەکە خاوەنی هاوینەهەواری بێخاڵ، جندیان، گەلی عەلی بەگ، کانی ماران و گەلی سەکرانن.